Professionalisering af bestyrelsen i Cadesign | ASNET Board [hfcm id="5"]\naf Michelle Hemmingsen | 1, apr. 2020 | Bestyrelse, Din virksomhed, Virksomhederne siger\nHvor starter man, når bestyrelsen skal transformeres fra en såkaldt ”tantebestyrelse” til en professionel bestyrelse?\nDet har vi taget en snak med Lars Jürgensen, der er partner i Cadesign Holding og direktør i Cadesign Base om. Han har nemlig prøvet denne transformation på egen krop.\nHvilke overvejelser, der skal tænkes igennem, og hvilke beslutninger, der skal træffes, kan du blive klogere på i denne artikel.\nBeslutningen om at professionalisere bestyrelsen\n”Vi kom til en konklusion om, at vi ville mere med virksomheden, end hvad vi selv og den nuværende bestyrelse kunne løfte. Og med denne konklusion startede transformationen af vores bestyrelse. Nu skulle vi have en professionel en af slagsen.”\nSådan lyder det fra Lars, da vi spørger ind til baggrunden for at professionalisere bestyrelsen. Men inden vi kaster os over den rejse, som Lars og co. har været på, så lad os lige starte med lidt baggrundsviden.\nAktieselskabet, Cadesign Holding, der blev etableret i 2007, udspringer fra det oprindelige selskab Cadesign A/S fra 1994 og består af de tre partnere Lars Jürgensen, Per Lybæk og Stig Gadegaard Vendelbo. Under dette selskab ligger så tre andre selskaber med hvert deres speciale: Cadesign Form, der beskæftiger sig med visuel kommunikation og interaktive hjemmesider, Cadesign Base, der er en IT-virksomhed og Mind Group, der arbejder med rekruttering – alle tre primært inden for byggebranchen og Industrien.\nLars Jürgensen, partner i Cadesign Holding og direktør i Cadesign Base\nRejsen fra tantebestyrelse til professionel bestyrelse\nDet hele begyndte med en vækststrategi.\n”Op til det her punkt fungerede vores bestyrelse i stor grad som et forum, hvor vi snakkede lidt for meget om her-og-nu-problemerne og alt for lidt om fremtiden,” konkluderer Lars og fortsætter:\n”Da vi i det ene af vores selskaber fik lavet den nye vækststrategi, blev det klart for os, at vi var nødt til at etablere en professionel bestyrelse, hvis vi skulle lykkes. Og med den beslutning fulgte en række andre – og nok sværere – beslutninger.”\nCadesign er en speciel case, fordi virksomheden består af tre grene, der alle sammen skulle til at have en professionel bestyrelse. Men det betød ikke, at man bare kunne ansætte tre forskellige bestyrelser på samme tid, og så kørte det af sig selv. Rollerne og samarbejdet skulle gå op på tværs af virksomhederne og de involverede personer. Så hvor starter man?\nStep 1: Hvordan skal den enkelte bestyrelse se ud?\nFør selve rekrutteringen overhovedet kan begynde, ligger der for enhver virksomhed nogle overvejelser omkring, hvordan bestyrelsen skal se ud. Hvilke roller og personer skal bestyrelsen bestå af, og hvilke ”spilleregler” skal der være?\n”Vi besluttede at starte med firmaet, Cadesign Form, og så kom de to andre efterfølgende. Men det første forløb, var det mest interessante. Forud for det lå der nemlig nogle svære beslutninger, som vi vidste ville komme til at have indflydelse på vores arbejdsgange fremadrettet,” fortæller Lars og holder en pause.\n”Det specielle ved vores case var, at i det øjeblik bestyrelsen blev professionaliseret, så trådte den aktuelle direktør ud af bestyrelsen. Vi partnere i Cadesign Holding og de andre firmaer, der alle havde plads i de daværende bestyrelser, kom til erkendelsen af, at hvis bestyrelsen skulle professionaliseres, så skulle den professionelle del også have overvægt af stemmer. Så nogen skulle ud, og nogen nye skulle ind,” siger Lars.\nStep 2: Hvilke kompetencer skal indgå i bestyrelsen?\nDa de overordnede beslutninger om bestyrelsens format var truffet, var næste skridt at fastlægge, hvilke kompetencer, der var brug for at få ind i Cadesign Form. Og her blev ASNET Board involveret.\n”Vi tog fat i ASNET Board, og sammen med Jan begyndte vi at definere den profil, vi søgte som bestyrelsesformand. Og her skulle vi igen tage nogle vigtige valg,” påpeger Lars.\nNår du skal ansætte bestyrelsesmedlemmer – uanset om det er en formand eller menige medlemmer – er det vigtigt at gøre det klart, hvad vedkommende skal bidrage med. Hvad har virksomheden brug for af kompetencer? Hvor kan dine bestyrelsesmedlemmer skabe mest mulig værdi?\nLars og de andre partnere blev enige om, at det vigtigste for dem, var at finde en formand, der havde prøvet vækstrejsen før.\n”Vi skulle finde en, der ud fra egen erfaring, kunne føre virksomheden og direktøren ud på den rejse, vi stod overfor. Og så var det vigtigt at få en formand med nogle gode organisatoriske evner. Eftersom vi ikke havde haft en professionel bestyrelse før, var det nødvendigt med en, der kunne løfte både bestyrelsesarbejdet og os alle sammen til et højere niveau.”\nStep 3: Rekrutteringen begynder\nMed afsæt i virksomhedens interne overvejelser, en personprofilering samt assistance fra rekrutteringsekspert, Jan fra ASNET Board, blev der opstillet en profil for den ønskede bestyrelsesformand. Denne blev sendt ud til ASNET Boards medlemmer, der består af over 200 erfarne bestyrelsesmedlemmer.\n”Vi fik forbavsende mange ansøgere – mange flere end forventet. For at finde hoved og hale i det hele, lavede vi sammen med Jan et skema, hvor vi kunne prioritere de mange kandidater ud fra vores egne kriterier. Og det fungerede rigtig godt,” fortæller Lars om processen.\n”Vi udvalgte så fem til samtale, og tre af dem valgte vi at lave personprofiler på, inden vi foretog et interview mere. Det var et spændende forløb, fordi vi havde så gode dialoger med kandidaterne. Selvom vi kun skulle vælge en her og nu, blev vi inspireret af dem alle sammen, fordi de havde hver deres inputs til vores virksomhed. Efter de tre interviews, traf vi beslutningen og valgte vores nye formand.”\nLars og Cadesign fik både en ny bestyrelsesformand og blev samtidig klogere på deres forretning i forløbet. Men ikke nok med det, så fik de også et bestyrelsesmedlem mere ud af det.\n”Vi vidste godt, hvem der var det bedste match for os som formand. Men samtidig var der en anden spændende kandidat i processen – en, der gav rigtig god mening for vores forretning. Da formanden trådte til, valgte vi derfor kort tid efter at tilbyde den næste bestyrelsespost til den anden kandidat. Og så var der slået to fluer med et smæk,” forklarer Lars.\nStep 4: Det nye bestyrelsesarbejde\nDet er fem år siden, at Cadesign påbegyndte rejsen og transformationen af bestyrelsen. Siden da har de overført forløbet, så de i dag indtil videre har to professionelle bestyrelser i de tre virksomheder.\nBestyrelserne består af partnere og tre eksterne bestyrelsesmedlemmer, hvoraf det ene er formanden, der har dobbelt stemme i bestyrelsen. Lars sidder i dag i bestyrelsen for Cadesign Form og har direktørhatten på i Cadesign Base. Og han synes, at bestyrelsesarbejdet fungerer rigtig fint.\n”Efter vi kom i gang med den nye konstellation, har vi haft en god adfærd i bestyrelsen. Vi bruger som hovedregel ikke vores stemmeret; vi bliver enige om tingene i stedet. Så ved vi nemlig, at vi alle sammen vil i samme retning. Og det er vigtigt, at der er tillid i bestyrelseslokalet,” understreger Lars.\nEt tilbageblik på rejsen\nNå, men det lyder da meget nemt at få sådan en professionel bestyrelse, ikke?\nFor Cadesign har forløbet været lærerigt, og resultatet er blevet godt. Men ingen rejse uden en smule turbulens…\nDet glemte step 1,5: Forandring kan være svær\nNår kloge folk siger, at al forandring er svær, så er der nok noget om det. Det kan Lars i hvert fald nikke genkendende til:\n”Det første bump på vejen i den her proces var, at vi skulle vænne os til at gøre tingene anderledes. Den måde bestyrelsen fungerede på, rollen som partner i bestyrelsen, og rollen som direktør i virksomheden – det hele kom til at se anderledes ud. Pludselig havde man en meget mere begrænset indflydelse. Så der var en mental forberedelse, der krævede mere, end jeg havde troet,” fortæller Lars og fortsætter grinende:\n”Når bestyrelsen bliver professionel, kan man ikke længere tænke ”nå, det nåede vi ikke lige denne gang” – nu fanger bordet altså, når der er lavet en aftale.”\nSamarbejdet med ASNET Board\nCadesign har gennem de sidste fem år samarbejdet med ASNET Board flere gange i forbindelse med bestyrelsesrekrutteringer. Et samarbejde, begge parter har værdsat:\n”Samarbejdet fungerer godt, fordi Jan forstår så mange forskellige forretningsformer. Han har været meget hurtig til at forstå os og på den baggrund definere en profil til vores behov. Og så holder han os i hånden og sørger for, at processen kører – det er meget betryggende,” fortæller Lars.\nCadesign har brugt Jan til en del af samtalerne i rekrutteringsbeløbet for at have nogen at sparre med. Og nu kender han efterhånden virksomheden så godt, at han næsten altid kan hive en håndfuld relevante kandidater op af lommen.\n”Det har været spændende at følge Cadesign, og jeg er imponeret over deres tilgang til bestyrelsesarbejdet. De formår at holde gang i ilden og ved, hvornår de skal skifte ud og skifte fokus,” sige Jan Holm, Rekrutteringschef i ASNET Board.\nFå hjælp til din egen bestyrelsesrekruttering


SRSF formår ikke at tale til følelserne | Information\nMichael Friis Larsen, Rasmus Ulrik Ravn, Poul Thøis Madsen, Mie Klæstrup Christensen og Dorthe Johansen\nNoget af det første, den nyvalgte Fogh Rasmussen-regering gjorde i 2001, var at indskrive skattestoppet i regeringsgrundlaget, og skattestoppet var i hele den borgerlige regerings periode et af dens stærkeste kort.\nDa den borgerlige regering blev valgt første gang i 2001, indskrev den skattestoppet i sit regeringsgrundlag. Det blev derefter implementeret med virkning fra begyndelsen af 2002 og blev hurtigt et af regeringens stærkeste kort. Kritikere af politikken havde svært ved at få et ben til jorden, og efterhånden måtte oppositionen erklære det for deres egen politik.\nSkattestoppets grundprincip var, at de skatter, der blev udskrevet i procent, ikke længere kunne sættes op. Blev en skat eller en afgift opkrævet med et kronebeløb, blev kronebeløbet fastfrosset på 2002-niveau. Ejendomsværdiskatten blev derudover fastfrosset i nominelle termer, hvilket betød, at skattestoppet årligt gav skattelettelser til boligejerne i takt med, at inflationen gradvist udhulede denne skat. Ejendomsværdiskattens fastfrysning betød ligeledes, at de mest velstillede boligejere ikke blev beskattet yderligere, selv når husene steg voldsomt i værdi. Men hvordan kunne VK opretholde skattestoppet i 10 år, når det også af økonomer blev kritiseret for at være både usolidarisk og stærkt skadeligt for dansk økonomi?\nÉn velkendt årsag til skattestoppets succes er, at det havde sin storhedstid under en langvarig højkonjunktur. Det betød, at man kunne øge velfærden uden at hæve skatteprocenten. Eftersom beskæftigelsen steg og steg, steg også skatteindtægterne fra løn og moms, samtidig med at udgifterne til ledige faldt. Danskerne oplevede altså ikke markante velfærdsforringelser som følge af skattestoppet.\nEn anden væsentlig årsag var, at Dansk Folkeparti på trods af store betænkeligheder ved skattestoppets fordelingsmæssige slagside valgte at bakke op om det – år efter år.\nMindst lige så vigtig var dog debatten om skattestoppet. Det viste sig retorisk set langt nemmere at forsvare end at angribe det. Den daværende regering havde rig lejlighed til at sætte positive udsagn på skattestoppet, fordi de skadelige effekter var så svære at se. Regeringen betonede især, at skattestoppet skabte tryghed, fordi det sikrede vished om borgernes skatteindbetalinger, samtidig med at:\n»Skattestoppet er til gavn for alle danskere. Det beskytter også lavindkomstgrupper mod at få deres indkomst udhulet af højere afgifter,« som det blev udtrykt af Anders Fogh Rasmussen i f.eks. 2007. Dermed blev de store skatte- og afgiftslettelser til de allermest velstillede legitimeret ved at fremhæve, at de lavestlønnede også fik gavn af delelementer i skattestoppet. Den stadigt skævere fordeling blev på denne måde elegant talt ned.\nHvad var oppositionens svar? I begyndelsen hårdnakket modstand begrundet med, at boligskattens fastfrysning i kroner og ører blokerede for muligheden for skatteomlægninger, men også fordi skattestoppet øgede den relative ulighed, især fordi de mest velstillede boligejere fik store besparelser på ejendomsværdiskatten.\nMen VK-regeringen formåede at tilbagevise kritikken. Gennem hele perioden argumenterede den for uretfærdigheden i at hæve skatten for én gruppe for at gavne en anden. I ulighedsdebatten forsvarede regeringen sig med, at det ikke var et problem, at nogle grupper blev begunstiget mere end andre, så længe ingen blev ringere stillet.\nI dag må man konstatere, at den daværende regerings taktik lykkedes. Med tiden adopterede oppositionen endog skattestoppet, og debatten gik herefter på, hvordan et skattestop burde udformes, og om det skulle suppleres med skattelettelser eller mere velfærd. Dermed opgav oppositionen reelt at kritisere det uretfærdige ved den ulighed, som skattestoppet forårsagede. Ikke fordi Socialdemokraterne reelt lod sig overbevise af regeringens argumenter – som det også fremgår af følgende berømte udtalelse fra Lotte Bundsgaard:\n»På skatteområdet har vi valgt den vælgerpopulære løsning og har støttet regeringens skattestop med få tilføjelser. (…) Her valgte vi altså at satse på vælgeropbakning frem for at satse på egne værdier,« skrev hun i 13 værdier bag den danske velfærdsstat fra 2007)\nSocialdemokraterne havde ladet sig overbevise af meningsmålinger. De indså med andre ord, at regeringens argumentation og det, at skattestoppet ikke umiddelbart fremstod skadeligt, havde overbevist vælgerne om, at skattestoppet – i det mindste for en tid – var den rigtige politik.\nDet er slående, hvor ineffektive og overfladiske oppositionens argumenter imod skattestoppet var. Igen og igen nøjedes oppositionen med i den offentlige debat at konstatere, at skattestoppet skabte øget ulighed, men dér stoppede argumenterne. Man formåede aldrig på overbevisende vis at få illustreret det uretfærdige i, at skattestoppet i særdeleshed gavnede de mest velstillede boligejere på bekostning af resten af befolkningen. Den daværende opposition fik aldrig kommunikeret budskabet om, at skattestoppet ikke blot var et stop for skattestigninger, men at det reelt var én løbende skattelettelse til de mest velstillede, mens de svageste grupper blev forbigået.\nSom modsvar til regeringens udsagn om, at skattestoppet gavnede alle, kunne oppositionen have angrebet det uretfærdige i, at skattestoppet løbende gavnede de velstillede mest. En sådan praksis vil lidt efter lidt stille de svageste grupper relativt dårligere og dermed øge uligheden i samfundet og på længere sigt svække den sociale sammenhængskraft. Det argument kom dog aldrig for alvor på banen.\nHermed ikke være sagt, at en anden retorik havde ført til skattestoppets ophør, men det er tankevækkende, at i takt med at skattestoppet blev mindre og mindre populært – 61 pct. af danskerne var for dets opretholdelse i 2004, mod 42 pct. i 2010 – vaklede især Socialdemokraternes modstand mere og mere. En mere vellykket modkampagne kunne have svækket skattestoppets opbakning i befolkningen og dermed gjort livet langt sværere for regeringen.\nI et aktuelt lys er det interessant at spørge, hvad den nuværende regering kan lære af deres mislykkede forsøg på at undergrave skattestoppets legitimitet, især i en tid hvor Venstre lægger op til at føre valgkamp på at genindføre skattestoppet. Læren er klar: Opbakningen hos vælgerne opnås ved at tale til følelserne og de manges egeninteresse. En anden måde at udtrykke det på er, at den tidligere regering havde et projekt – en vision, der byggede på klassiske borgerlige ideer om at formindske omfordelingen i samfundet og derfor give skattelettelser i toppen, som blev kommunikeret som en politik, der var til gavn for alle.\nSRSF-regeringen har indtil nu ikke formået at fremsætte og formidle en samfundsvision, der kan stå som et troværdigt alternativ til den tidligere regerings. I stedet gennemførte den en skattereform uden tiltag, der kan rette op på den stigende ulighed og de ulighedsskabende elementer. Dermed står skattereformen tilbage som en spildt mulighed. Regeringen kunne i stedet have fremsat et alternativ funderet på et socialdemokratisk samfundsideal om lighed og solidaritet, som man måske også kunne forvente det af en ambitiøs centrum-venstre-regering.\nMichael Friis Larsen, Rasmus Ulrik Ravn, Mie Klæstrup Christensen og Dorthe Johansen studerer statskundskab ved Aalborg Universitet. Kronikken bygger på deres fælles bachelorprojekt\nPoul Thøis Madsen er lektor ved Institut for Statskundskab ved Aalborg Universitet og vejleder for de øvrige skribenter\nRasmus Ulrik Ravn\n11. september, 2012 - 10:08\nPræcis det samme kunne siges om Italiens Silvio Berlusconi - eller Putin.\nDet blå pressemonopol er ikke længere den fjerde statsmagt.\nDet er den ENESTE statsmagt.\nHvis man ikke er gode venner med folkene i redigeringsrummet, falder ethvert forsøg på at "tale til følelserne" til jorden med et brag.\nPrøv blot at forsyne en patetisk rørstrømsk tale med dåselatter.\nSkal man kommunikere til offentligheden gennem en fjendtligt presse, kommer man i bedste fald til at lyde røvkedelig.\nEnhver afvigelse fra den kedelige fremtoning vil pressen få til at fremstå som utroværdig !!!\n11. september, 2012 - 10:24\nJeg har svært ved at tro, at regeringens problem er, at de ikke taler til følelserne af egennytte.\nDet er min oplevelse, at de ikke taler til eller med befolkningen. punktum.\nMåske har de ikke noget at sige.\nMåske har de ikke nogen kanal at sige det igennem.\nMåske er de generelt retoriske analfabeter.\nMåske er befolkningen røvtrætte af 10 år med floskler, spin og uærlighed og kan ikke tage mere.Så når der føres sig frem med FLERE floskler som 'det skal kunne betale sig at arbejde', så er en del af responsen opkastningsreflekser.\n11. september, 2012 - 10:37\nEr der nogen af skribenterne, der vil kunne formås at stille op til formandsvalget i SF? Jeg er sikker på, at mange vil stemme på vedkommende.\nEller som fremprovokeret formandsafstemning i Socialdemokratiet til kongressen?! Alle forsøg modtages med kyshånd.\n11. september, 2012 - 10:42\nKommunikation med befolkningen er på godt og ondt en vigtig del af det politiske håndværk. Det er altså for så vidt skudt forbi, hvis man siger, at "det er pressens skyld", hvis det ikke står så godt til med meningsmålingerne. Men der skal være en åbenbar sammenhæng mellem de politiske personer og så den måde, de optræder offentligt på. Åbenbar falskhed og udvendighed, det taber man på uanset budkaberne.Og TV er mere afslørende vedrørende dette end de fleste politikere vist bryder sig om at tænke på, og grundig instruktion fra diverse spindoktorers side kan meget vel være penge smidt ud af vinduet\nBl.a.Pia Kjæresgårds relative succes har gennem årene boroet på hendes uinstruerethed og fuldstændige mangel på forstillelse. Og det har givet pote. Først og sidst bør politikerne tænke på, at følelsesmæssigt er de fleste indrettet sådan, at det ALTID er dem man stemmer efter og ikke nødvendigvis fornuften. Hvis vi om en politiker tænker: han eller hun er ikke en af "os", så har vedkommende med statsgaranti ikke en kinamands chance for at få vores stemme, hvor gode og rigtige vedkommenes intentioner og argumentation så ellers er.\n11. september, 2012 - 10:45\nVK spillede sammen med DF - på småsvinehunden hvad angår fremmedhad - og jo det er ganske rigtgt 'at tale til følelserne' - men er det dan slags følelser vi skal spille på?\nMen det er også en kendsgerning at venstrefløjen samt S or R tillod den mulæighed - de kom for sent til kaffe på dette punkt.\nDet handler om at sige velkommen til nye folk men også at stille krav til samme. Vi stiller alle krav til vore venner og vore gæster og det bør man selv sagt også gøre når der komme nye ansigter til ens land. Det tog for lang tid for venstresiden at tage stilling til multikultur. Man halter endog stadig på det punkt - man bør indrette sig på fremtiden i tide og turde tage beslutninger og vise vejen frem - og jo selvfølggelig er fremntiden multikultuirel - problemet er hvad vi lægger i det begreb - problemet er ikke om vi kan sige nej - for det klan viu under ingen omstændigheder..\nDet at tale til følelserne handlede i VK tilfældet om at tillader at der kunne tales til den indre svinehund!\nMen er det virkelig eftertragtelsesværdigt, kære kronikører?\n11. september, 2012 - 11:05\nDet er altså for så vidt skudt forbi, hvis man siger, at “det er pressens skyld”, hvis det ikke står så godt til med meningsmålingerne.\nDet har Berlusconi også sagt. Ikke een men MANGE gange.\nBlå stues ejendomsret over medierne er hverken større eller mindre end Berlusconis.\nBerlusconi har formelt forladt taburetten. Men hans magt over meningsdannelsen er uforandret.\n11. september, 2012 - 11:13\nVi havde regeringskritisk - ja ligefrem regerings-fjendtlig presse da Nyrup i sin tid blev hængt ud, for at have ladet sig fotografere ved et cykelløb, hvor cykelhjelmen var 2 numre for lille.\nNogle år senere var samme presse from som et lam. Spurgte man hvorfor Danmark var det eneste vestlige land, hvor pressen ikke interesserede sig for grundlaget for deltagelsen i Irak krigen, lød svaret:\n"Redaktionen skønner, at emnet ikke vil interessere læserne".\nMen det seneste år skal jeg love for, at den regeringskritiske presse er vendt tilbage.\nHvad skete der mon for ca. 1 år siden ?\n11. september, 2012 - 11:22\nSom om skribenterne har bestemt, at danskerne er samling fjolser, som har mistet evnen til at tænke selv. VK-regeringen førte måske nok en form for socialdemokratisk politik, men de undlod at bruge skatteskruen mere end højst nødvendigt. Dette er sagen i en nøddeskal, og man kan ikke få optimismen i samfundet tilbage, hvis ikke folk kan forvente, at politikerne holder noget af det, de har lovet. Det var den garanti, folk følte de havde med VKO. - Den største bommert VK lavede, var dog, at de lod de offentlige udgifter vokse helt uhæmmet. Det kunne og burde de have haft meget mere fokus på, for den manglende styring er en del af årsagen til det nuværende morads. Men Fogh turde ikke.\n- Den nuværende regerings ansættelser af et hav af spindoktorer vil ikke positivt bidrage til at ændre folks mening om den, for alle vil se resultater og lader sig ikke narre af tomgangssnak og personfnidder. - De kunne passende starte med at udvise handling i både energispørgsmål og miljø. To sektorer, som den forrige regering forsømte på det groveste.\n11. september, 2012 - 12:09\nSpindoktor-begrebet er en myte svarende til Conan Doyles mester-forbryder Professor Moriarty.\nDen djævelsk snedige hjerne, der gang på gang kan narre den ærlige - men ikke særlig intelligente - redaktør til - mod sin vilje - at fremme bestemte politiske interesser.\nDet blev opfundet af Tony Blair og Rupert Murdoch for at bortlede opmærksomheden fra Murduchs betydning for meningsdannelsen.\nDen "djævelsk snedige spindoktor" er et fantasifoster.\nMig forekommer det at være S+SF og til en vis grad Rad, som talte til og stadig taler til følelserne.\nSvinehunde og beskyldninger om uappetitlige og asociale synspynkter er forsøg på karaktermord og om noget et forsøg til at tale til følelserne.\nDet farlige ved den taktik er at der ikke er noget at falde tilbage på når vælgerne har gennemskuet at det hele er varm luft.\n11. september, 2012 - 12:30\nWhat, skal regeringen ned på samme niveau som de borgerlige, hvor man fører politik på følelser istedet for rationel tænkning.\nNu stopper i. Er information ikke på et højere niveau end gennemsnits danskeren?\nArh ja statskunskabs nisser, det siger jo det hele!\n"SRSF formår ikke at tale til følelserne"\nnæ de taler til tegnedrenden for de bedst stillede, og det er,( endnu), andre borgerlige partier bedre til.\nOg a`strid krage gør det nok kun værre\n11. september, 2012 - 12:41\nJens Sørensen, det har du helt misforstået! Liberalister er parat til at bruge store dele af BNP på at kontrollere underklassen.\nFantastisk, at man kan læse en artikel, på Information ovenikøbet, om skattestoppet, uden at det en eneste gang nævnes, at skattestoppet blev brudt ca hver 14. dag!\n287 gange, for nu at citere Information for ca 6 måneder siden\nAt det åbenbart aldrig lykkedes den "fjerde statsmagt" at opdage det i de små 10 år med VKO, siger desværre mest om den journaliststanden!\nHavde journalisterne løbende afsløret bruddene på "skattestoppet", havde det næppe været den sællert, det var, og som LLR endda prøver at "genoplive"!\nAt tale til følelserne er altså ikke nødvendigvis at tale til svinehunden, og hvilken svinehund menes der, for at tale til folks begær efter penge og for skattelettelser er egoismens Svinehund ,hvis det altså kan accepteres at der er flere af slagsen...\nog ligegyldighedens svinehund, hvor alle bare kan skide på alle som i det fuldt neoliberale land ?\ndet er så en helt tredie art svinehund..\nmåske er det godt når man finder et godt udtryk for noget i nogle sammenhænge , mens dette udtryk i andre sammenhænge kan blive en begrænsning i evnen til at tænke større sammenhænge, således at man tror at al betydning. Kun findes i de aLlerede opfundne ord og at man ikke skal lede efter nye måder at udtrykke andre erkendelser og opfinde nye begreber om det man fatter sammen !\nLidt enkelt sagt mener jeg at "udtrykket at tale til følelserne "forståes for snævert og at det samme gælder ordet "svinehunden" samt troen på at al samtale for evigt gentagert sig inden for samme skabelon og forståelsesbegrænsning...\nJo sådan er det jo nok oftest, men ikke alle mennesker bliver inden for den skabelon de er blevet placeret og nogle udvikler selv deres forståelsesrammer og tænker ud over de traditionelle.\nMin mening er at vore nuværende toppolitikkere ikke taler nok til folket og alt for lidt med folket og langt mere til journalister..\nMåske fordi de er unge, men når der er kamera på og /eller lydoptager, så skal det ALDRIG VÆRE JOURNALISTEN MAN TALER MED, MEN FOLKET ,FOLKET FOLKET FOLKET!\nhusk at det ikke er en lukket intellektuel kreds i 3 partier der tækkes hinanden, vend jer udad om I evner det..... Folket !\n11. september, 2012 - 14:58\nArtiklen er noget tynd i det og kredser mest om skattestop og egeninteresse, men det er rigtigt, at den nye regering ikke har formået at fremsætte en ny samfundsvision.\nDen siger bare: - orden i økonomien, orden i statsregnskabet.Men måden, det opmås på, er mere af det samme, som den forrige regering lavede: mere ulighed, skattelettelser til de rige, nedskæringer til de fattige. Det har ved gud ikke noget med en centrum venstre samfundsvision at gøre.\nDet er morsomt at sammenligne Rgeringsgrundlaget 2011\nmed Regeringsgrundlaget 2001.\nHvis man løber ned over teksten vil man opdage at de er ret ens. De vil begge have styr på økonomien, begge give frihed for alle, uddannelse osv., begge betoner de fællesskabet som et nøgleord, forskellene ligger i detaljerne.\nMen selvom den nye regering taler om "Et Danmark for alle" og lige muligheder i sundhedssektoren og undervisningen, så kan den faktisk førte politik ikke bortforklare, at det er uligheden, der priorieteres, man ønsker virkelig, at de velstillede skal have det bedre på de lavest stilledes bekostning.\nSå det er jo svært for S,SF,R at kommunikere et budskab om et mere lige og solidarisk samfund, når det ikke er det, de ønsker i virkeligheden.\nDet er altså deres politik, den er gal med, ikke følelserne.\nEn helt anden ting er, at økonomi, uddannelse og sundhed ikke er nok til en samfundsvision. Der mangler den alle væsentligste støttepille af dem alle: - kultur. Kultur i bredeste forstand, som gennemsyrer alt i institutioner og samfundsstrukturer, i fællesskaber og fri udfoldelse.\nJeg er enig i at de m,angler en vision, men det er et generelt globalt problem for den globale venstreefløj. Vi befuinder os i et kulisseskifte, svaret er at gribe tilbage til den visionære del af vores arv og blande det med grøn politik, men der er stadig for mange der slkæber rundt på tåbeligt sovjet gods og det kræver nok et generationskifte at få kastet det af og så en ny lystr til at finde rødder og visioner om noget andet og bedre,l og gerne en - tak - der er fri for dogmatik ogt sætter individets udfoldelsesmulighheder i centrrum og er kritisk overfor enhver form for totalitariusme. Med en sådan vision kan vi vinde stemmer.\n11. september, 2012 - 16:55\nDet er ikke rigtigt at regeringen ikke taler til følelserne.\nMen de følelserne den nuværende regering kalder på hos mig er indignation og forargelse, over at man fravælger at følge sine vælgeres forventninger og ønsker.\nVel er pressens magt stor og det er op ad bakke at kommonikere ud, når er blegrød regering foretager sig noget godt, men en statminister kan godt få pressen i tale, hvis han/hun har noget at med dele jævnfør Kinnock.\nMen der er ikke de store sucseshistorier at berette, bundet sig selv, som man jo har til en blå politik gennem underskriften af finansaftalen i EU.\nVisioner er der vist ingen der skal forvente af Thorning eller Margrethe d. 3 og det er vel humlen i det hele.\nFogh havde en dagorden, han vidste hvad han ville og hvordan han kom dertil. Det har nuværende regering ikke. Derfor kan de ikke tale til følelser, fordi de kun er talforvaltere og det giver ingen stemmer. Talforvaltere kan fås billigere, det er politikere der brænder for en sag folk vil have og det kan nuværende regering ikke sælges som.\n11. september, 2012 - 17:55\nTil helvede med følelser, det er politik for fanden. Det handler om, hvad vores fantastiske regering sætter i verden - og det er så fascistoidt, at enhver med selvstændig tanke i hovedet løber skrigende bort.\nMen det er også svært at være rar, når man har givet bankerne en check på 400 mia. kr.\n11. september, 2012 - 23:02\njeg tror at den del af danskerne, som der henvendes til her og artikelskriverne, måske ikke rigtig vil andet end een der bestemmer over dem, og de får et tyggeben engang imellem????\n12. september, 2012 - 08:07\nEr forskellen ikke mere at OVK kom til i en opgangskonjunktur - de overtog endvidere en økonomi der ikke havde været bedre i nyere tid - OVK købte vælgere ved at give gode gaver betalt af fx. Nordsø oliepengene , der burde ha været brugt til at fremtidssikre Danmark.\n12. september, 2012 - 08:10\nDK fremtidssikres ved at få bragt de off. udgifter NED gennemlønfastfrysninger, udfasning afstillinger, beskæringer og fastfrysning af overførselsindkomster, fjernelse af efterferie, seniorjob, etc. etc.\n12. september, 2012 - 08:18\nOVK fik den offentlige sektor til at vokse - ikke ved flere varme hænder - men ved at indfører endnu mere kontrol og styring. Det ser jeg ikke som et samfundsgode .\nDeres dagpengereform kommer til at sende mange familier i økonomiske vanskeligheder , hvorved den berømte købelyst er blevet forringet, da mange nu spare op hvis de skulle midste arbejdet ol.\nBare for at nævne et par af OVKs bedrifter.\n12. september, 2012 - 08:21\nSå må RAF regeringen jo få fingeren ud og få skåret ned til før VOLK niveau.\nIngen tvang RAF til at fortsætte med VOKs dagpengeregler\n12. september, 2012 - 09:22\nMennesket er både fornuft og følelse.\nFornuft er ikke en absolut positiv størrelse, den kan være kynisk og beregnende, og følelse er ikke absolut negativ, fordummende og egoistisk.\nDer hersker i visse kredse den antagelse, at fornuft er bedre og mere værd end følelse. At når man taler til følelsen taler man automatisk til 'den indre svinehund' - men følelse kan også være empati. Du føler med og kan sætte dig ind i den situation, som den/de pågældende befinder sig i. Det kræver dog, at du har et erfaringsgrundlag, der rækker ud over skolegang og din egen næsetip. Du skal møde folk, hvor de står, hvis du vil have dem i tale.\nReklamebranchen, DF og al propaganda taler til følelsen på hver sin måde - med hver sin dagsorden.\nAt følelsen spiller en central rolle i politik er vel det, som artiklens forfattere vil påpege.\nHvordan man så bruger denne er en anden historie\n15. september, 2012 - 08:43\nDet burde være klart at pengene skal findes, der hvor pengene er.\nDet vil sige, at samtlige skattelettelser bør rulles tilbage og det sociale sikkerhedsnet skal genopbygges.\nDer har været alt for meget leflen for egoistThommas og kræveNiels, der ikke under andre en anstændig tilværelse, men flyder ud i deres designermøbler mens de jamrer højlydt over skattetrykket.


csc | Aflyttet\nPODCAST: “Mere overvågning af borgerne i Danmark er nødvendigt i kampen mod terror”\n“Mere overvågning af borgerne i Danmark er nødvendigt i kampen mod terror”\nSådan lyder et af de spørgsmål Berlingske Politiko har stillet 525 kandidater til folketingsvalget i en såkaldt kandidattest, hvor man som vælger kan finde ud af, hvem man er mest enig med. Men hvad nu, hvis man vender testen lidt om, og istedet for at teste sig selv, nøjes med at ville vide, hvad politikerne mener?\nDet gjorde Søren Fuglede Jørgensen (@fuglede på twitter)- og du kan læse resultatet her: http://hallon.fuglede.dk/overvaagning.html\nDu kan også høre ham i denne udgave af AFLYTTET, der også byder på nyt fra CSC-sagen ved Peter Kofod(læs hans artikel her!), eksklusivt interview med Peter Landrock, samt to politikere i skøn forening mod overvågning: Pernille Skipper, Enhedslisten og Kåre Traaberg Smidt fra Venstre – i samtale om blandt andet CSC, ‘Et stærkt værn mod Terror’ og Edward Snowden.\nSendes SØNDAG1305FM og på podcast – NU – her\nTidligere program – med Rolf Bjerre, alternativet og Karen Melchior, Radikale Venstre her:\nPosted in #e-valg, digital velfærd, info, internet of things, nyheder, radioFM, terror\t| Tagged csc, dkpol, ftv15, overvågning\nAmerikansk professor: Betænkelig bevisførelse i CSC-sag\nI april måned går Gottfried Svartholm Wargs ankesag i gang – han blev dømt 3 år og 6 måneders fængsel og udvist af Danmark for bestandig for sin rolle i danmarkshistoriens største hackersag mod CSC, hvor blandt andet kørekort-registeret, kriminalregisteret(indeholder alle danskeres forbrydelse de sidste 25 år) og cpr-registeret blev downloadet og ikke er set siden…\nProfessor David Thaw, ekspert i computerkriminalitet, jurist og professor ved University of Pittsburgh og Fellow på Information Society Project ved Yale, mener ikke beviserne i sagen var helt fine i kanten – faktisk ville flere af dem blive afvist i en amerikansk retssal.\n- Fjernstyring af computere er noget helt reelt, og det er en stor fejl, hvis det latterliggøres og mistænkeliggøres overfor en jury, siger han blandt andet.\nDen chatlog som Warg og den medtiltalte dansker også blev dømt på, er særligt problematisk. Den er redigeret(i uddrag) og ligger som en ren tekstfil uden yderligere oplysninger.\n- Jeg kan konstruere en mail i dit navn, sendt til mig, hvor du fortæller mig om en kriminel handling du har begået. Det kan man også med en chat. Men med mindre en ret kan bevise, at den rent faktisk er sendt fra din computer via serverspor, er den mail eller chat ikke noget værd. Hvis anklagemyndigheden anvender en chat-log, der kun er med i uddrag og ikke kan redegøre for hvem der har deltaget, ville jeg ikke kunne bruge den i en amerikansk retssal, siger Thaw\nMen det mest problematiske i sagen er i følge David Thaw, at det kun er CSCs eget, selvvalgte og betalte konsulentfirma, der har haft direkte adgang til den hackede mainframe:\n- Det er meget betænkeligt, siger han.\nHØR MERE HER I AFLYTTET: http://www.radio24syv.dk/programmer/aflyttet/11437139/aflyttet-uge-13-2015/\nPosted in hacking, register, sikkerhed\t| Tagged anakata, csc, gottfried swartholm warg\nCSC-mainframen der sladrede\nDen store sal i Retten på Frederiksberg er noget ganske særligt.\nDer er nemlig et tykt lag skudsikkert glas mellem tilhørerne på den ene side og anklagere, forsvarere, nævninge, dommere og de anklagede på den anden. Der er til gengæld aflange huller i glasset – muligvis for at lyden fra salen skal kunne nå os, publikummet og journalisterne, der sidder herude.\nDe gange jeg har siddet der, og det er en del gange, har jeg teoretiseret over, om man mon kunne få et pistolløb gennem de huller? Om nogen mon havde tænkt over det?\nNår man ser gennem glasset, ser man ind på en scene: De anklagede sidder til højre, Gottfried Swartholm Warg sammen med forsvarer Luise Høj, og den 21-årige medtiltalte dansker, med navneforbud, med sin forsvarer Michael Juul Eriksen. Til venstre holder de to anklagere til: senioranklager Maria Cingari og Anders Riisager fra Statsadvokaten.\nSidstnævnte indledte første retsdag med en erklæring om, at computere for ham var som ’kryptonit for Superman’ – en udtalelse, der på mange måder blev symptomatisk for hele sagen. Vi, tilskuerne, der talte en bred flok af journalister, familie og det, man kalder it-interesserede, fnes nervøst.\nGottfried Swartholm Warg, også kaldet Anakata, blev idømt tre og et halvt års fængsel, og den 21-årige med navneforbuddet fik seks måneder.\nTre dommere og fire nævninge mente, at Warg var hovedmand bag hackerangrebet og stod for selve udførelsen af angrebet.\nDe fandt det samtidig bevist, at den 21-årige havde medvirket til angrebet i den indledende fase.\nMed den hårde dom på tre et halvt års ubetinget fængsel til Gottfried Swartholm Warg og den helt iskolde afvisning af muligheden af, at hans computer kunne have været fjernstyret, har retten, og dermed den danske stat, delt seriøse ørefigner ud. En hidtil ustraffet 21-årig dansk mand sidder varetægtsfængslet i 17 måneder og inkasserer så seks måneders ubetinget fængsel – alene for at have deltaget i en chat-samtale. Det er i den hårde ende. Ved at undlade at gøre sikkerhedsforholdene hos databehandleren CSC, Computer Sciences Corporation, til en del af sagen har det offentlige Danmark samtidig spredt gift rundt omkring sig selv og alle os andre.\nFem måneders frit spil\nDet hele begynder i februar 2012. Nogen forsøger at logge ind på en ukrypteret FTP-server tilknyttet CSC’s IBM-mainframe. Men ingen er kommet ind. Endnu. Og ingen alarmer er gået hos CSC.\nGottfried Swartholm Warg kan, yderst teoretisk, have haft det motiv at slette data om sig selv i Schengen-registreret, hvor han stod opført som undvegen fra dommen mod Pirate Bay i sin tid. Hvad angår den 21-årige, ja så kunne det måske have været interessant for anklagerne at se, hvad der gemte sig i den krypterede del af den computer, han med fuld ret har nægtet politiet adgang til – og dermed i øvrigt til fulde har bevist, at kryptering virker.\nMen det er kun forestillinger. Selve meningen og beviserne kniber det med.\nDansk politi har ikke selv har haft adgang til CSC’s systemer. CSC hyrede et helt tredje firma til at gennemgå systemerne, og det er oplysningerne fra CSC’s egen “hired gun”, der er blevet brugt i retten.\n– Basalt set er sagen ligesom alle andre. Der er nogle tekniske udfordringer, men det skal jo bare køres ned til, om der er foregået noget strafbart, sagde forsvarer Michael Juul Eriksen i mit radioprogram, “Aflyttet”, efter at den 21-årige sigtede dansker havde været gennem første afhøring.\nMen sådan kom det ikke til at gå: Chatten var for eksempel et andet problem. Det er den, man har dømt den 21 årige og nogen grad også Warg ud fra. Den 21-årige har ikke benægtet, at han har deltaget i den chat. Han har forklaret, at det navn, han ifølge anklageren skulle have optrådt under, “Advanced Persisitant Terrorist Threat”, ikke var hans “handle”.\nDer er god grund til at være mistænksom over for den chat: Den var nemlig kun lagret som en kopieret text-fil og er et uddrag af en længere chat-samtale. Og som de to nævninge, der ikke mente Warg var skyldig, udtalte i kendelsen: “…der er usikkerhed forbundet med at anse det for bevist, at det var tiltalte Warg, der under navnet “My Evil Twin” deltog i chatten”. To nævninge mener begge, at der er rimelig tvivl om, hvorvidt Warg er skyldig. Fire mener det modsatte, og mens Gottfried Swartholm Warg stadig er fængslet i Danmark under skærpede forhold, er sagen nu anket til landsretten. Anklagemyndigheden var tilfreds. Der blev sat præcedens. Nogen blev dømt. Hårdt.\n– Borgerne er også potentielt blevet berørt og er det måske stadig. Blandt andet har Warg haft adgang til kriminalregistret, der er blevet kompromitteret, og det er i sig selv en enorm skadevirkning. Vi ved jo ikke, om der er ændret i oplysninger og straffeattester, sagde anklager Maria Cingari efter domsafsigelsen. Havde hun havde taget sine egne ord alvorligt, burde hun briste i gråd, og vi andre, os, borgerne, kræve de ansvarliges hoved på et fad.\nUd over de nu dømte, hvem er så de ansvarlige, der har sendt hele den danske registerkultur, grundlaget for retssamfundet, forvaltningens DNA, på en virtuel dødsrute via Iran, Tyskland, Cambodia?\nEr det CSC?\nJa, Center For Cybersikkerhed (CFCS) har faktisk tildelt selskabet en forsigtig kindhest: “… myndighederne skal være mere opmærksomme på at stille passende sikkerhedsmæssige krav til leverandørerne og følge løbende op på, at leverandørerne efterlever kravene,” skriver CFCS i en hemmelig rapport, som Politiken fik indsigt i.\nHvordan den kontrol skal udføres i forhold til et stort udenlandsk firma uden danske statsansatte inden for murene – og med et dybt underbudgetteret datatilsyn, der ikke har kompetencerne – har hidtil fået lov til at stå uforklaret.\nHvis nogen har tænkt sig at lære af CSC-sagen, går de meget stille med dørene. Der er ellers nok af gode spørgsmål at tage fat på.\nDet første er, om det overhovedet er en god ide at have så mange følsomme data liggende på et sted. På samme maskine. Og med adgang til internettet.\nDet andet er, om det er forsvarligt at have dem liggende hos kommercielle, udenlandske firmaer, hvis logs, opdateringsrutiner og soft- og hardware vi ikke har en kinamands chance for at kontrollere.\nDet tredje spørgsmål er, hvornår nogen stikker den der pistol ind gennem hullerne i det virtuelle glas, vi gemmer samfundets mest kritiske data bag, og begynder at fyre løs på må og få, så vi endegyldigt mister muligheden for at vide, om det, der står tilbage, nu er sandt eller falsk, hvis røgen nogensinde lægger sig.\nPolitikerne har råbt op, men alt for forsigtigt, da de selv står bag udliciteringerne, ikke tør ændre kurs, absolut intet ved om it-sikkerhed og derfor er afhængige af dyrt betalte konsulenter fra andre, udenlandske, firmaer.\nMen de tror åbenbart, i ramme alvor, at man kan true sig til sikkerhed med kontrakter. De påstår igen og igen, at det kun handler om mere regulering og jura, mens de samtidig skærer ned på Datatilsynets bevillinger. Og som aben cykler syngende rundt der mellem datatilsyn, ministerier, ordensmagt og CSC, er vi nogle, der tæller ned til næste gang, det sker: Den store, endegyldige ofring af borgernes følsomme data på det naive forvaltningssjuskeris alter, der hvor man fejrer en Gud, der naturligvis aldrig vil stille sig tilfreds med et par “it-interesserede” mænd, men som vil blive ved med at kræve ind, til vi alle sammen ligger der, uden sikker viden, endnu flere syvmileskridt inde i et tvangsdigitaliseret Danmark med knuste logfiler i hjertet.\nARTIKLEN ER TIDLIGERE BRAGT I PROSABLADET HER: https://www.prosa.dk/aktuelt/prosabladet/artikel/artikel/csc-mainframen-der-sladrede/?tx_prosamag_pi1%5Bpageid%5D=5978\nPosted in AK, digital velfærd, hacking, nyheder, overvågning, sikkerhed, spionage\t| Tagged anakata, csc, hacking, mainframe\nRADIO: FM SØNDAG 1305: Aflyttet gennemgår #hackersagen sammen med programmør Poul Henning Kamp, aktivist Peter Kofod og sikkerhedsekspert Peter Kruse fra CSIS\nPosted in digital velfærd, info, sikkerhed\t| Tagged csc, hackersagen, kritisk infrastruktur, mainframe, peter kofod, phk, poul henning kamp\nPosted in digital velfærd, overvågning, sikkerhed, spionage\t| Tagged csc, KMD, konkurrenceudsættelse\nNummerplader og ansigter: Ingen steder at gemme sig\nDansk politi arbejder på en nummerpladescanner-løsning, der automatisk genkender og registrerer nummerplader, når bilerne passerer. I USA har den slags været i brug længe – se videoen herover.\nFRA AFLYTTET.FM: Mikkel M. Mortensen er sammen med ligesindede igang med at bygge et DATAFÆLLESSKAB, der skal være fri for overvågning og sporing af brugerne, vi er i retten og følger med i hackersagen fra CSC, vi taler med enhedslisten om et urealistisk lovforslag, der skal få regeringen til at sige andet end ‘ikke ulovlig’ og ‘ingen grund til at tro’ og så fortæller vi om dansk politis nye nummerpladescannere og om fremtiden for totalovervågning af borgerne. Lyt herunder:\nDen amerikanske aktivist og hacker Jacob Appelbaum vidnede i Retten på Frederiksberg i sagen om hacking af CSC’s mainframes. Aflyttet – og et mindre kobbel af journalister – omringede ham efter retsmødet. Han fortæller om sit syn på sagen mod de to tiltalte, anklagemyndighedens mangel på tekniske forståelse og hvorfor han mener, at den svenske tiltalte og Pirate Bay-grundlægger bør betragtes som en politisk fange.\nPosted in droner, nyheder, overvågning, snowden, spionage\t| Tagged csc, datafællesskabet, hackersag, skipper\nNy Rapport: Vær forsigtig med outsourcing til (USA?)fremmede…\nEn ny rapport fra Center for Cybersikkerhed og DIgitaliseringstyrelsen maner for første gang til forsigtighed i forhold til outsourcing til stater, hvis firmaer kan være underlagt nationale regler. Rapporten handler om CSC.…Det hedder således:\nHvorvidt denne fulde tillid gælder USA, hvor CSC, kendt leverandør til blandt andet NSA, er hjemmehørende, siger rapporten dog ikke noget om.\nMen der opfordres til mere kontrol: ‘Ovenstående trusler bør ses i lyset af, at en leverandør uanset ejerforhold eller strategi skal leve op til de forpligtelser, denne juridisk er bundet af via kontrakten. På trods af dette er det vigtigt, at myndigheden løbende vurderer, om truslerne er eller bør føre til, at leverandør-styringen eller kontrakten skærpes*\nPosted in nyheder, overvågning, sikkerhed, spionage\t| Tagged Center for Cybersikkerhed, csc, digitalisering, Digitaliseringsstyrelsen\nKMD – kommunedata hed det engang – er i dag ejet af den transglobale, amerikanske pengetank Advent International og de skal nu stå for alt IT-indkøb til staten og for den centrale DATAFORDELER. Nets blev købt af McBain og Advent International og sidder på kreditkort og pengeoverførsler i hele DK. Computer Science Coorperation, CSC, står sammen med IBM for resten af infrastrukturen til Folketing, CPR, SKAT og Politi.\nDet amerikanske firma CSC, (det tidligere Datacentralen) er en af den danske stats største IT-leverandører. CSC har siden maj 2001 stået for al IT i Folketinget, og stort set alle andre funktioner i det offentlige rum i Danmark, inklusive CPR, Politi og SKAT. CSC har 79.000 ansatte over hele verden, heraf 2.700 i Danmark efter købet af 75% af det daværende ‘Datacentralen I/S af 1959′ i 1996.\nSenest afskaffede man under dække af en ‘forbedring’ af CPR-lovene, den såkaldte forskerbeskyttelse. Det var såmænd en RETTIGHED vi som borgere havde til på forhånd at sige nej til at deltage i undersøgelser fra medicinalfirmaer, der har købt vores data.\nHenrettelsen af denne rettighed fandt sted med denne uhyggelige begrundelse fra indenrigsministeriet: ‘Deltagelsen i samfundsrelevant forskning er efter regeringens opfattelse en del af det, der hører med til at være en samfundsengageret borger, og det er med til at styrke fællesskabet.’\nVi er midt i en rasende, basalt set EU-drevet digitaliseringsprocess og de, der bygger, vedligeholder og har kildekoderne til den udvikling…er enten fra USA eller fra ingensteder-helt-præsist, de er fritflydende skattetænkende entiteter uden ansvar for andet end bundlinier til ejerne og med massive interesser indenfor Big Data(kaldet fremtidens GULD) og digitalisering, der handler om penge, ikke privatliv.\nDen centrale datafordeler:\nPosted in digital velfærd, overvågning, sikkerhed, spionage\t| Tagged advent international, csc, digitalisering, KMD\nDRAKE: Stol ikke på CSC\n»En af de dybe hemmeligheder om USA’s sikkerhedstjenester er, at de har et meget tæt samarbejde med private aktører, og en del af samarbejdet er at udveksle data. Hvis jeg var Danmarks regering, ville jeg være meget mistænksom over for, om et firma som CSC har tilstrækkelig integritet til ikke at dele informationerne med NSA«, siger Thomas Drake, der forlod (NSA)efterretningstjenesten i 2007.\nHerhjemme er CSC statens største it-leverandør og håndterer 203 offentlige databaser, blandt andre for Rigspolitiet, Skat og forsvaret.\nCSC håndterer blandt andet borgernes cpr-numre, helbreds- og foreningsforhold, ligesom CSC har adgang til politiets databaser.\nEn opgørelse til Folketinget har vist, at staten i 2010 købte it-ydelser fra CSC for 742 millioner kroner. Til sammenligning leverede CSC for 28 gange så meget, 20,5 milliarder kroner, til det amerikanske forsvar i 2012.\nætte samarbejdsrelation mellem statens største it-leverandør og NSA.’\nHer på aflyttet.dk har vi allerede i august, spekulativt naturligvis, beskæftiget os med CSC og kontrollen over danskernes data.\nMen vi var ikke de første.\nI 1999, da man stadig diskuterede ECHELON, stillede MFer Peter Duetoft et spørgsmål til den daværende forskningsminister.\n’1.Har forskningsministeren på baggrund af den verserende debat om aflytningssystemet Echelon og CSC’s rolle i dette system gjort sig overvejelser om det hensigtsmæssige i at overlade det tidligere A/S Datacentralen helt til CSC?\n2.Har ministeren gjort sig overvejelser om, hvorvidt CSC kan forsyne CSC Danmark’s systemer med såkaldte bagdøre? Mener ministeren ikke, at staten ved et fortsat delejerskab har bedre muligheder for at forhindre, at det sker?\n3.Mener ministeren ikke, at det vil være betryggende, hvis staten stadig er repræsenteret i CSC’s bestyrelse, da det er bestyrelsen, der har ansvaret for CSC’s lovbestemte sikkerhedsforanstaltninger?\n4.Hvad kan ministeren oplyse om CSC’s forbindelser til amerikanske efterretningsorganer?’\nSvarene minder meget om hvad vi stadig hører, og dengang var det formanden for registertilsynet, Henrik Vaaben, der tog sig af det:\n‘- Men om der er en sådan forbindelse eller ej, det har vi sådan set ikke nogen holdning til. Vi må gå ud fra, at firmaet overholder loven. Og vi holder da jævnligt møder med dem, hvor vi snakker om stort og småt. Nye love, driftsmæssige forstyrrelser og sådan noget.\n- Mener du, at sikkerheden er god nok i et så tæt samarbejde med et fremmed lands efterretningstjeneste?\n- Ud fra det I fortæller mig, mener jeg ikke, der er grund til at råbe vagt i gevær’, sagde han til Ekstra Bladets journalister Kenan Seeberg og Bo Elkjær.\nIdag er svarene stort set de samme – men undskyldningen er…GLOBALISERING!\n‘……Finansminister Bjarne Corydon (S) lader Digitaliseringsstyrelsens direktør Lars Frelle-Petersen svare på ministeriets vegne: »Det kan ikke overraske, at CSC, ligesom andre store globale it-leverandører, har kunder på tværs af mange lande, herunder det amerikanske forsvar. I Danmark er CSC underlagt dansk lovgivning, og den går vi selvfølgelig ud fra, at CSC overholder«, skriver han i en mail.’\nAflyttet om CSC: https://aflyttet.dk/?s=csc&submit=Search\nPosted in digital velfærd, info, register, sikkerhed, spionage\t| Tagged csc


Forskere leder efter årsager til psykisk sygdom i gener, infektioner og vitaminer\nI disse år er forskerne på jagt efter de biologiske årsager til psykisk sygdom. Men hvilken viden kan de reelt få, og hvad kan vi bruge den til?\nMed de fleste fysiske sygdomme ved man, hvad der er galt i kroppen. Ved type 2-diabetes bliver ens bugspytkirtel for eksempel dårligere, og det gør, at man ikke kan nedbryde sukker lige så hurtigt. Der er mange årsager til, at man udvikler diabetes, men man ved, hvad der er galt, når man har det. Ved psykisk sygdom ved man ikke, hvad der er galt. Forskerne forsøger at lægge et puslespil, som de ikke kender løsningen på. (Foto: Shutterstock)\n6. december får Videnskab.dk tilsendt to nye studier om psykisk sygdom.\nDet ene handler om infektion under graviditeten og risikoen for psykisk sygdom hos barnet.\nDet andet handler om D-vitaminmangel ved fødslen og risikoen for skizofreni.\nDagen før har vi udgivet en artikel om, at infektioner i barndommen øger risikoen for psykisk sygdom.\nNu er vi forvirrede. Siden hvornår er noget så kompliceret som psykisk sygdom blevet et spørgsmål om vitaminmangel og halsbetændelser?\nVi beslutter at se nærmere på sagen og forsøge at finde hoved og hale i disse forskellige resultater. Hvad viser de? Og hvad kan vi egentlig bruge dem til?\nVi dykker ned i to områder, som forskerne er interesseret i, i forhold til psykisk sygdom:\nVi starter med at ringe til Michael Eriksen Benros. Han er læge og forskningsleder på Psykiatrisk Center København. Han forsker i immunforsvarets og infektioners mulige rolle i udviklingen af psykiske sygdomme.\nHan var for eksempel medforfatter på studiet, som fandt ud af, at børn, som udvikler psykisk sygdom, har haft flere og alvorligere infektioner end børn, som ikke gør.\nLæs også: Børn med psykisk sygdom har oftere haft infektioner\n100 år gammel mistanke\nMichael Eriksen Benros fortæller, at mistanken om en sammenhæng mellem psykisk sygdom og infektioner stammer tilbage fra starten af 1900-tallet.\n»Da man identificerede syfilisbakterien i 1907 og efterfølgende udviklede en test, som kunne vise syfilis, fandt man ud af, at omkring 1/3 af alle indlagt på psykiatriske afdelinger havde neurosyfilis. Da antibiotikabehandling blev tilgængelig i efterkrigsårene, kunne man behandle op mod 1/3 med det,« fortæller han.\nI dag ved man, at både infektioner og autoimmune sygdomme (hvor immunforsvaret ødelægger kroppens egne celler) er mere udbredt blandt folk med psykisk sygdom.\n»Udfordringen er, at vi ikke kan vide, hvad der kom først. Måske er det infektionerne og immunforsvaret, som påvirker hjernen og udløser de psykiske sygdomme, eller måske er man bare generelt mere modtagelig overfor sygdomme, når man har psykisk sygdom,« siger Michael Eriksen Benros.\nHvis man i mere end 100 år har vidst, at bakterier i hjernen kan gøre folk sindssyge, hvorfor har man så ikke fundet ud af, om det også gælder for andre psykiske sygdomme end neurosyfilis?\nSyfilis er en seksuelt overført sygdom, som skyldes en bakterieinfektion.\nBehandles syfilis ikke, inficerer den til sidst hjernen, og det kan give psykoser, som minder om dem man har ved skizofreni.\nDet er der ifølge Michael Eriksen Benros to forklaringer på:\nMan har indtil 1990’erne troet, at hjernen var helt beskyttet mod immunsystemet via en særlig barriere kaldet blod-hjernebarrieren.\nDen sikrer, at hverken immunsystemet eller infektioner i kroppen angriber hjernen. I 1990’erne opdagede man, at det ikke altid er tilfældet. Bakterier og celler fra immunforsvaret kan i sjældne tilfælde få adgang til hjernen.\nOp gennem 1960erne, 1970erne og 1980erne har forskningen haft mere fokus på de psykologiske og opvækstmæssige årsager til psykisk sygdom.\nIfølge Michael Eriksen Benros har sammenhængen mellem fysisk og psykisk sygdom været lidt underprioriteret af forskningen i den periode.\nLæs også: Er der sammenhæng mellem immunsystemet og skizofreni og depression?\nForældre med infektion\nI et nyt studie har Michael Eriksen Benros sammen med medicinstuderende Cecilie Nicolaisen Lydholm fra Københavns Universitet undersøgt en mulig sammenhæng mellem infektioner under graviditeten og psykisk sygdom hos barnet.\nStudiet bygger på en hypotese om, at infektioner og immunforsvarets reaktioner på dem kan påvirke barnets hjerneudvikling.\nStudiet viser, at børn af mødre, som har været indlagt med infektion under graviditeten, har 21 procent forøget risiko for at udvikle psykisk sygdom, sammenlignet med børn af mødre, som ikke har været indlagt.\nRisikoen for psykisk sygdom hos børnene er 5,8 procent, og det er den lille risko, som øges med 21 procent. Altså en lille risiko, som øges, men stadig er lille.\nHalvdelen af mødrene i studiet blev behandlet med antibiotika for en infektion under graviditeten. Risikoen for, at deres børn fik en psykisk sygdom, var øget med 9 procent.\n»Men igen er det svært at vide, om det er infektionen, der medvirker til den psykiske sygdom, eller om psykisk sygdom bare er mere udbredt i familier, som også er mere fysisk syge,« siger han.\nFamilier med psykisk sygdom er mere fysisk syge\nMeget tyder på det sidste i forhold til infektioner under graviditeten. Studiet viser nemlig, at det er ligegyldigt, om moderen har været indlagt før, under eller efter graviditeten. Bare det, at hun har været indlagt med infektion, øger risikoen for psykisk sygdom hos barnet.\nDet samme gælder, hvis det er faderen, der har været indlagt med infektion.\n»Det er vi faktisk lidt overraskede over. Det her tyder på, at forældre, som får børn med psykisk sygdom, måske bare er mere fysisk syge. Der er ikke, ud fra det her, noget, der tyder på, at det er infektioner generelt under graviditeten, som gør noget ved barnets hjerneudvikling,« siger Michael Eriksen Benros.\nHan påpeger dog, at specifikke infektioner eller meget svære påvirkninger af moren under graviditeten, for eksempel blodforgiftning, giver en større risiko for psykisk sygdom hos barnet.\nLæs også: Psykiske sygdomme hos fattige kan skyldes ændringer i DNA\nHvad så med D-vitamin?\nDen næste forsker, vi tager fat i, er Preben Bo Mortensen, professor på Center for Registerforskning på Aarhus Universitet.\nHan har sammen med John McGrath, der arbejder ved det samme center som såkaldt Niels Bohr-professor, lavet et nyt studie, som sammenkæder D-vitaminmangel ved fødslen og udvikling af skizofreni.\n»Vi kan se, at folk med skizofreni oftere har haft lavt D-vitamin-indhold i blodet ved fødslen. Måske sker der noget med hjerneudviklingen allerede i fostertilstanden, hvis man mangler D-vitamin,« siger han.\nHypotesen om D-vitamin udspringer af tre forhold:\n1. Blandt folk med skizofreni er der en lidt større andel, som er født om vinteren og foråret, hvor man får mindre sol og dermed mindre D-vitamin.\n2. Skizofreni er mere udbredt blandt folk med mørk hud, som er flyttet til et nordligt land.\nNår man har mørk hud, dannes der mindre D-vitamin fra solen.\n3. De receptorer i hjernen, som optager D-vitamin, er placeret tæt på receptorer, som styrer signalstoffet dopamin, som man mener spiller en rolle i skizofreni.\nDerudover har dyreforsøg vist, at rotter født med D-vitaminmangel har en række forstyrrelser af de kemiske processer i hjernen.\nI det nye studie har forskerne undersøgt D-vitaminindhold i hælblodprøver fra Statens Serum Institut fra 1.301 babyer, som senere har udviklet skizofreni. Hælprøverne bliver taget, få dage efter et barn er født, og bliver gemt i den danske biobank.\nDe 1.301 hælprøver har de sammenlignet med hælprøver fra 1.301 babyer født på samme tidspunkt, som ikke har fået skizofreni.\nResultatet er, at dem med lavest D-vitaminindhold ved fødslen, har 44 procent højere risiko for at få skizofreni sammenlignet med dem, der har højt D-vitaminindhold. Igen er det en meget lav risiko på omkring 1 procent, som øges meget, men stadig er meget lav.\nPå samme måde som med infektionerne er det svært at vide, hvad der fører til hvad. Er det manglen på D-vitamin, som medvirker til skizofreni, eller er der bare oftere mangel på de rigtige vitaminer i familier med psykisk sygdom?\nLæs også: D-vitamin: Psykiske sygdomme kan skyldes for lidt sol\nHvorfor finder man ikke bare ud af det?\nUdfordringen med de forskellige registerstudier er, at det er stort set umuligt at finde ud af, om der er en årsagssammenhæng mellem tingene.\nOm det reelt er infektionerne eller vitaminmanglen, der fører til psykisk sygdom.\nEller om psykisk og fysisk sygdom følges ad.\nEller om det er den psykiske sygdom, der gør en mere modtagelig over for infektioner.\nAlligevel bliver forskerne ved med at lave flere registerstudier med samme udfordring.\nHvorfor laver de ikke nogle studier, som kan finde frem til, om der er årsagssammenhæng?\n»For at afgøre det en gang for alle ville det kræve, at du udvælger en stor gruppe mennesker og fordeler dem tilfældigt i to grupper. Halvdelen giver du alvorlige infektioner eller D-vitaminmangel i barndommen, mens den anden halvdel ikke får. Efter 20 år kan du så måle, om der er forskel på psykiske sygdomme i grupperne. Det samme kunne du i teorien gøre med en belastet barndom. Men det kan du jo rent etisk ikke forsvare,« siger Michael Eriksen Benros.\nDerfor fortsætter forskerne med at lave registerstudier. Støder de på mulige sammenhænge, kan de afprøves i dyreforsøg.\nNår evidensen er samlet fra mange led, vil forskerne måske kunne bruge den samlede viden til at lave studier, hvor de afprøver ny (eller gammel) behandling på mennesker med psykisk sygdom.\nHvad er psykisk sygdom?\nPsykisk sygdom er stadig i stor udstrækning en gåde for forskerne.\nTrods mange års forskning ved man stadig ikke, hvorfor folk med skizofreni og psykoser har hallucinationer, hvorfor man er trist, angst og modløs, når man er deprimeret, eller hvorfor mennesker med ADHD har svært ved at holde opmærksomhed og være rolige.\nMan har haft hypoteser om, at depression skyldes mangel på signalstoffet serotonin i hjernen, mens skizofreni skulle hænge sammen med forstyrrelser i signalstoffet dopamin.\nDer er dog sparsom evidens for, at det skulle være disse signalstoffer alene, som udløser sygdommene.\nVar det ikke bedre at finde ud af, hvad der faktisk er galt i hjernen eller i sindet, når man har psykisk sygdom, i stedet for at lede efter risikofaktorer nogle sygdomme, som man faktisk ikke forstår?\n»Nej. Begge dele er vigtigt. For viden om risikofaktorerne kan give større forståelse af sygdommene,« mener professor Poul Videbech fra Københavns Universitet.\nHan er overlæge på Psykiatrisk Center Glostrup og forsker i, hvad der sker i hjernen, når man er deprimeret.\n»Jeg synes, det her arbejde er rigtig vigtigt. Det er mange forskellige faktorer, som giver et lille bidrag til at forstå sygdommene bedre,« siger han.\nSærligt hypoteserne omkring infektioner og betændelse som medvirkende til psykisk sygdom, synes Poul Videbech er interessante at få testet.\n»For eksempel ved vi, at der er en større andel med depression, som også lider af fedme. Og hos en del, som er overvægtige, kan man faktisk finde tegn på inflammation (betændelse, red.) i bughulen. Så måske medvirker fedmen til depressionen, ikke kun gennem psykologiske faktorer, men også via biologiske« siger han.\nEller også lever man bare mere usundt, når man har depression, og det giver fedmen og betændelsen.\nLæs også: Nogle patienter med skizofreni kan måske klare sig uden medicin\nHvad med sociale og kulturelle forhold?\nDe mange resultater, som peger på forskellige mulige biologiske årsager til psykisk sygdom, udspringer af et meget stor forskningsprojekt ved navn IPSYCH, som Lundbeckfonden satte i gang i 2012. Læs mere i boksen under artiklen.\nPreben Bo Mortensen er leder af IPSYCH-projektet.\nRisikerer den store fokus på biologiske årsager til psykisk sygdom at tage opmærksomhed fra andre og måske vigtigere ting - for eksempel sociale forhold, psykologi eller det samfund og den kultur, vi lever i?\nNej - det er hverken Poul Videbech eller Michael Eriksen Benros bekymrede for.\n»I IPSYCH ser vi også på de forhold, man vokser op under, både i forhold til sociale faktorer, men også psykiske påvirkninger. Det, som virkelig vil gøre en forskel, er, når vi begynder at forstå, hvordan det hele virker sammen og udløser psykisk sygdom,« siger Michael Eriksen Benros.\nHan henviser til et IPSYCH-studie af tvillinger, som viser, at hvis man har en enægget tvilling, som udvikler skizofreni, er ens risiko for at få skizofreni 33 procent. Er det derimod en tveægget tvilling, er risikoen kun 7 procent.\n»Det tyder på, at generne spiller en større rolle end opvæksten for skizofreni,« siger Michael Eriksen Benros.\nPoul Videbech supplerer:\n»I 1980’erne og 90’erne blev der forsket massivt i sociale og psykologiske forhold. Det er også enormt vigtigt, men det førte ikke til de store behandlingsgennembrud, så jeg mener, denne type forskning i biologiske årsager har manglet,« siger han.\nForskerne er enige om, at udviklingen af psykisk sygdom skyldes kombinationer af mange forskellige forhold, som til sammen udløser sygdommene.\nHar man for eksempel særlige genetiske variationer, som er mere udbredt blandt folk med skizofreni, samtidig med at man lider af D-vitaminmangel ved fødslen og har flere infektioner som barn og desuden er vokset op i en fattig familie uden mange ressourcer, så kan det måske være den kombination, der udløser skizofrenien.\nPoul Videbech tror, at man om nogle år vil se de forskellige psykiske sygdomme, som mange forskellige undergrupper af sygdomme, som udløses af noget forskelligt, og som skal behandles helt forskelligt.\n»Der arbejdes intenst på at udvikle en mere skræddersyet behandling, som passer til den enkelte,« tilføjer han.\nForskning støttet af Lundbeckfonden\nI 2012 blev den hidtil største fondsdonation til psykiatrisk forskning uddelt af Lundbeckfonden.\nMed 121 millioner kroner skulle forskningsprojektet IPSYCH i gang med at afdække genetiske og biologiske årsager til depression, bipolar sygdom, skizofreni, autisme og ADHD\nI 2015 fik projektet en ny bevilling på 120 millioner kroner, og i 2018 endnu en bevilling på 120 millioner kroner.\nTilgangen i forskningsprojektet er, at psykiske sygdomme er hjernesygdomme, som måske kan forklares og forstås bedre gennem forskning i biologiske risikofaktorer.\nForskningen bygger blandt andet på et meget stort genetisk datasæt og på registeroplysninger fra mange millioner mennesker med psykisk sygdom.\nMange af studierne er registerbaserede befolkningsstudier, hvor forskerne undersøger sammenfald mellem psykisk sygdom og en række forhold - infektioner, vitaminer, opvækst, som man mener kan spille en rolle i de mystiske sygdomme.\nNu begynder der at komme resultater fra det gigantiske forskningsprojekt, som involverer et stort udsnit af alle danske forskere inden for psykiatri.\nDet er disse resultater, som popper op i medierne, og som peger på forskellige ting, som øger risikoen for psykisk sygdom.\nPreben Bo Mortensen er leder af IPSYCH, som Michael Eriksen Benros også har været med i fra starten af projektet.\nPoul Videbech er ikke med.\nMichael Eriksen Benros' profil (Region H)\nPreben Bo Mortensens profil (AU)\nIPSYCH's profil (AU)\n"Parental Infections Before, During, and After Pregnancy as Risk Factors for Mental Disorders in Childhood and Adolescence: A Nationwide Danish Study", Biological Psychiatry (2018), DOI: https://doi.org/10.1016/j.biopsych.2018.09.013\n"The association between neonatal vitamin D status and risk of schizophrenia", Nature Scientific Reports (2018), DOI: 10.1038/s41598-018-35418-z\nHvad er symptomerne på Omikron?\nStort britisk COVID-studie har fundet, at kun halvdelen af de nyligt COVID-smittede havde et eller flere af de 'klassiske' tre symptomer:...\nGentagne urinvejsinfektioner besværliggør behandling - ny vaccine skaber håb\nHvis patienter med gentagen blærebetændelse udvikler antibiotikaresistens, er der i dag ikke mange alternativer, men forskere er nu i fuld gang med...


Ghana og Danmark – Tema – SeismoGram – Arbejd med nyheder i undervisningen\nTEMA – Ghana og Danmark\nFÆLLESFAGLIGT FORLØB FOR GEOGRAFI, BIOLOGI OG FYSIK/KEMI\nTema: Ghana og Danmark – sammenligninger.\nForløb over 20-25 lektioner.\nFærdigt materiale: medio maj 2022\nTil anvendelse: i efteråret 2022.\nGhana’s blå bog\nVandforsyning og sanitære forhold\nForsyning af elektricitet\nTil hvert emne vil der være:\nvideoer fra Ghana\nforsøg, som eleverne kan gennemføre på baggrund af informationerne fra Ghana.\nindkøbsliste til forsøg.\nUndervisningsmaterialet udarbejdes af Seismogram og Ghana Venskab, der også sikrer den faglige kvalitet i kontakten med NGO i Ghana.\nHvis du synes dette naturfaglige forløb er interessant for din skole, så tilmeld dig her på siden. Ved tilmelding viser du kun din interesse – ingen forpligtigelse.\nKontakt til Ghana i efteråret 2022\nUdover det forberedte materiale kan eleverne i hele efteråret 2022 stille spørgsmål på engelsk til vores samarbejdspartner i Ghana.\nHos den ghanesiske NGO med navnet YEFL Ghana sidder de klar til at besvare de naturfaglige spørgsmål.\nAlle videoer og en del af teksterne udarbejdes i samarbejde med YEfL-Ghana og de ghanesiske ungdomscentre.\nSend os din tilkendegivelse\nØnsker du at arbejde med materialet, må du meget gerne sende os en tilkendegivelse på ghana@seismo.dk og oplyse os navn, mail, skole og ca. antal elever der forventes at skulle arbejde med materialet.


Alba - København,Region hovedstad : Personlig træner tilbydes i Storkøbenhavn, med flere års erfaring indenfor bokseundervisning og personlig træning.\n« Jeg har haft fornøjelsen af at arbejde sammen med Alba. Alba er en... Læs mere »\n« Jeg har haft fornøjelsen af at arbejde sammen med Alba. Alba er en dedikeret træner, der brænder for at se udvikling. Alba er god til at motivere, og man kan næsten også være sikker på, at der også er plads til et godt grin. »\nSuperprofPrivatundervisningPersonlig trænerundervisningstyrketræningundervisningkom i formundervisningstreet workoutundervisningluftboksning (aerobox)undervisning\nUndervisning som tilbydes af Alba\nJeg basere min undervisning på en holistisk tilgang til mennesker. For mig er det vigtigt, at se hele mennesket. Det handler netop ikke kun om fysisk træning, men derimod om vores adfærd og mønstre som vi bliver ved med at gentage gang på gang.\nTræning og sundhed er min livsstil. Jeg arbejder hele tiden på, at blive en bedre udgave af mig selv. Jeg er udannet personlig træner, og har i mange år undervist motionsboksning. Jeg tror på, at man kan opnå lige det men sætter sig for.\nI et træningsforløb modtager du udover træning med mig, træningsprogrammer du selv kan træne efter vores forløb.\nJeg har haft fornøjelsen af at arbejde sammen med Alba. Alba er en dedikeret træner, der brænder for at se udvikling. Alba er god til at motivere, og man kan næsten også være sikker på, at der også er plads til et godt grin.\npersonlig trænerundervisning i nærheden? Her er et udvalg af underviserannonce du kan tjekket ud.\nSuperprof kan også foreslå styrketræningundervisning for at hjælpe dig.\nAt lære er ikke et problem, kom i formundervisning for alle!\nAt tage et street workoutundervisning har aldrig vært nemmere: du kommer til at lære nye færdigheder.\nMin undervisningsmetode er afhængig af eleven. Jeg foretrækker at indlede undervisningen med en introduktion af hvorfor de...\n1 time 400kr 400kr Ikke tilgængelige\n5 timer 1000kr 1000kr Ikke tilgængelige\n10 timer 3000kr 3000kr Ikke tilgængelige


Gud vil at alle mennesker skal frelses | SKRIFTEN\nHome / Typer af filer, Mp3 lydfil, Undervisere/Forkyndere / Preben Dahl / Gud vil at alle mennesker skal frelses\nGud vil at alle mennesker skal frelses sådan siger bibelen (1Tim 2:3-4) men hvordan modtager vi mennesker dette budskab? Preben Dahl peger i denne forkyndelse på seks forskellige måder. 1) Den ligegyldige holdning. 2) Den selvfølgelige holdning. 3) Den selvskrevne holdning. 4) Den ængstelige holdning. 5) Den magelige holdning. 6) Den taknemlige holdning. Med hvilken holdning modtager dit hjerte dette budskab?\nTagged with: Preben Dahl, Preben Dahl - MP3 Lyd


Betsafe: Landskampfest: pengene tilbage hvis du taber!\n31. maj. 2007 kl. 14:3631/05-07 14:36\nLandskampfest: pengene tilbage hvis du taber!\nSelvom superligasæsonen er ovre er der stadig masser af spænding og god fodbold i sigte. Et hav af landskamp står for døren, og hos Betsafe finder du naturligvis gode odds og enort udvalg på alle kampene.\nLørdag går det løs med EM-kvalifikationskampe, og Betsafe tilbyder vores kunder tilbagebetaling af et tabt spil på op til 100 kroner på alle vores EM-kampe! Hvis du taber, får du pengene tilbage.\nSådan gør du krav på din bonus:\n1. Placér et spil som indeholder én eller flere af weekendens EM-kvalifikationskampe. Du kan spille single, multi eller system, det er helt op til dig. Du kan naturligvis spille for mere end 100 kroner, men vil dog maksimalt få refunderet op til 100 dkk\n2. Send en mail til [email protected] hvis din kupon er tabt. Skriver dit kundenummer, og tidspunktet for det placerede spil i emne-feltet. For eksempel "Kunde ID 142, spil placeret kl.14.43."\n3. Vores kundesupport sætter derefter op til 100 dkk ind på din spillekonto indenfor 24 timer. Normalt vil dette bliver gjort indenfor en time, men i forbindelse med disse store kampagner beder vi om forståelse for at det kan tage lidt længere.\nBetingelserne for kampagnen er som følger:\n1. Udelukkende spil eller special spil på lørdagens EM-kvalifikationskampe er gyldige.\n2. Tilbudet kan kun benyttes én gang per kunde.\n3. Det er kun tilladt at have en spillekonto per husstand.\n4. Tilbudet gælder både for nye og eksisterende kunder.\n5. Tilbudet gælder kun for skandinaviske spillere.\n6. Ønske om tilbagebetaling skal være sendt til [email protected] senest onsdag 6. juni 2007. Hvis ikke dette gøres, bortfalder retten til tilbagebetaling.\nTab og vind med samme sind, og held & lykke med dine spil!


Tips til indretning af reception - Ejendomstorvets Erhvervshub\nEJENDOMSTORVET.DK - 03 DECEMBER 2019 - #INDRETNING\nStart med at tænke grundigt over, hvad jeres interessenter (kunder, leverandører og medarbejdere) skal tænke om jer. Lav for eksempel et mindmap med alt hvad I skal huske fra ordentlighed til csr og bæredygtighed. Sidder medarbejderne i receptionen ordentligt? Er de for eksempel påvirket af træk, støj og dårligt lys, får I dybe ridser i jeres csr barometer hver eneste gang, nogen træder ind ad døren. Vil I gerne signalere ordentlighed og, at I har styr på forretningen, må receptionen på tilsvarende måde aldrig være en rodebutik.\nMange receptioner har venteområder. Men det er meget forskelligt, hvordan de indrettes, og derfor også hvor brugte de er. Et velindrettet venteområde kunne måske også med fordel give rum til korte uformelle møder. Det kunne dermed løse det problem, vi kender alt for godt; nemlig manglen på ledige mødelokaler. Det passer måske endda også bedre til den hurtige formelle snak, som I engang imellem skal have med en gæst. Venteområdet kunne også være en hyggelig cafe til gæster og medarbejdere? Eller kunne det også være mødestedet, man holder sin frokostpause? Mulighederne er mange. Men tænkt det godt igennem og husk hele tiden på, hvor vigtigt førstehåndsindtrykket er. Vi vil dog gerne advare mod, at gæster mødes med en alt for påtrængende lugt af mad.\nVi har været med til at indrette en del receptioner. Kun en enkelt blev fra bunden tænkt som ubemandet. Så i 99 ud 100 tilfælde er det altså vigtigt at tænke over, at receptionen også er en arbejdsplads for en eller flere af jeres medarbejdere.\nSå helt klassisk bør arbejdspladserne indrettes ergonomisk korrekt. Altså med højdejusterbare borde, gode kontorstole, korrekt arbejdsbelysning og selvfølgelig uden træk eller støj. Indretningsplanen skal også være i orden. De færreste føler sig for eksempel godt tilpas, hvis de sidder midt i et stort lokale uden afskærmninger. Vi besøgte engang sådan en indretning, og det var tydeligt, at de to receptionister ikke følte sig godt tilpas. Nu kender jeg virksomheden for noget andet. Men ellers kunne det have fortalt mig en historie om ledelsens menneskesyn.\nØnsker I at opnå noget ekstraordinært med jeres virksomhed, er selv jeres indretning i konkurrence med konkurrentens. Dette gælder selvfølgelig i særlig grad receptionen. Så giv jeres kunder en inspirerende oplevelse, når de træder indenfor. Og der skal sådan set ikke meget mere end et gennemtænkt indretningsdesign til at gøre tricket. Vi synes for eksempel, at det virker rigtig godt med rolige naturinspirerede omgivelser med farver, former og materialer, der er afstemt, som var det en dansk bøgeskov. Om det er lysegrønt forår eller et gyldent efterår kommer så lidt an på, hvad I ellers står for. Det kan også være så meget andet.\nI en reception er det sjældent vigtigt at skærme af for bimlende telefoner og kollegaers kaffesnak. Til gengæld er det rigtig vigtigt, at rum-akustikken giver et klart defineret lydbillede med en høj taleforståelighed. Både til når medarbejderen i receptionen taler i telefon, og når der skal tales med besøgende hen over disken.\nFor nogle uger siden besøgte jeg en virksomhed med en stærk rød logofarve. I det øjeblik jeg trådte ud af elevatoren trådte jeg ind i et helt rødt rum. Alle fire vægge og loftet var malet i virksomhedens stærke røde farve! Egentlig ret fedt og bestemt et frisk pust. Men her bagefter kan jeg stadig huske følelsen af, hvordan min krop frigav stresshormoner og pulsen steg. Nærmest som om kroppen gjorde sig klar til kamp. En reaktion som i øvrigt er dokumenteret i de fleste farvestudier. Jeg tænker ikke, at det var en følelse, virksomheden ønskede som en del af førstehåndindtrykket.\nSå kan Ejendomstorvet.dk hjælpe dig. På vores portal får du et overblik over hele landets ledige erhvervslokaler, investeringsejendomme og kontorpladser. Og du kan søge helt gratis og uforpligtende blandt alle emnerne!


Til foreningens unge medlemmer - Danske Fødevare- og Landbrugsjournalister\nNyheder senesteHjem » Til foreningens unge medlemmer\nVar du 35 år eller yngre ved årsskiftet 2015/16?\nVil du have en forrygende uge sammen med unge kolleger fra andre lande i Tyskland fra omkring den 11. til 17. juli? Opholdet dernede får du betalt, så du, din arbejdsgiver eller din efteruddannelsesfond skal blot betale rejsen til og fra Bonn.\nHvis du kan svare ja til disse spørgsmål, vil vi opfordre dig til at søge stipendiet ’IFAJ-Alltech Young Leaders Award’.\nFra Danmark kan vi indstille én kandidat til at deltage i den internationale konkurrence, hvor der udpeges 10 vindere.\nDe 10 heldige får gratis deltagelse i årets kongres i den internationale sammenslutning af landbrugsjournalister, IFAJ. Det er inklusive en international ’boot camp’ (kursus) hvor deltagerne er sammen med andre unge landbrugsjournalister i dagene op til selve kongressen. Ophold og kongresgebyr har en værdi af omkring 1.000 Euro.\nVinderne udvælges ud fra de ansøgninger, som interesserede kandidater sender ind.\nHvis du er interesseret, finder du ansøgningsskema og detaljerede regler på IFAJ’s hjemmeside.\nUdfyld ansøgningsskemaet på engelsk og send det sammen med tre eksempler på dit arbejde (må gerne være på dansk) til Danske Fødevare- og Landbrugsjournalisters internationale sekretær Per Henrik Hansen, ph@perhenrik.dk, SENEST onsdag 24. februar.\nHvis du vil vide mere, er du velkommen til at ringe til Per Henrik på tlf. 30 33 39 48.\nSidste år vandt Christian Erin-Madsen et af de 10 stipendier. Læs hans beretning fra en formidabel uge på boot camp og IFAJ-kongres på New Zealand her.\nTil alle foreningens yngre medlemmer\nDanske Fødevare- og Landbrugsjournalister har hermed fornøjelsen at invitere dig til møde om Conservation Agriculture…\nprevious post: Pressetur til Tyrkiet\nnext post: Til alle foreningens yngre medlemmer


Enghave Plads 2 | 1670 København V\nAmbitiøst cafe og brasserie køkken\nPå Vesterbro med udeservering\nFredag - Lørdag 10 - 23\nStempel kalder sig både Bar og Restaurant, hvor åbningstiderne afspejler ønsket om at blive en ramme omkring hele gæstens hverdag: Stempel åbner allerede klokken 10, hvor den bl.a. står på italiensk kaffe, omelet og morgenmadstallerken eller en lækker brunch-platte, som kan bestilles mandag til fredag frem til klokken 14.\nKl 12 åbner muligheden for at nyde køkkenets varme retter til ud på aftenen - Stempels madprofil har rødder i det afslappede brasseriekoncept, og menuen giver både mulighed for at nyde en let salat, østers, et ‘serveringstårn’ med blandede lune forretter, perfekt til at sidde og hapse af, eller en regulær, lækker bøf helt op til T bone-størrelse. Og skønt menuen indeholder kendte klassikere formår stedets chefkok Mike Gage, at give retterne deres eget præg - for eksempel den salat, der i skrivende stund blev serveret ‘waldorf style’, med hjemmerøget andebryst og tynde skiver friske pærer, en creme brulee med rabarberkompot på bunden, og den forfriskende urtetopping af grønne krydderier monteret med olivenolie kaldet chimichurri, som går fremragende med kødet. Er man mere til den klassiske topping-oplevelse, laver Mike Gage også en cremet svampesauce til dig.\nVinkortet er enkelt men fin assorteret med vægt på franske typer, der sagtens kan nydes til langt ud på aftenen, hvor lysene dæmpes og barstemningen indfinder sig - både ‘twist soda’ uden alkohol og de klassiske cocktails skænkes fra den store bar i lokalets midte, der udgør en vigtig del af Stempels indretning; den er nemlig med til at inddele stedet i en luftig sektion, der vender ud mod Istedgade med store vinduer og glødelamper over bordene, samt en mere privat del bagtil, hvor man finder chefs table og selve den åbne køkkensektion, der giver kik til kokkenes arbejde bag komfuret.\nStempel er ganske særlig på grund af sit interiør, der oser af kærlighed til København: medejer Jesper Schneider er en passioneret samler af antikviteter og sjove ting med gode historier, og han har dekoreret Stempels mange kvadratmeter med alt fra containerpaneler og gamle teaterlamper til DSB perronskilte og lygter - et slags rejsetema, komplet med læderkufferter fra 20’erne, der står stablet rundt omkring som improviserede bænke.\nIndenfor har Stempel plads til 86 siddende gæster men får også et særligt liv om sommeren, hvor restauranten disponerer over det hyggelige stykke udenfor mellem bygningen og selve Enghave Plads, der bliver fyldt med borde så snart solen får varme nok. Stedet har også live-musik på programmet, der kan fortsætte til ud på natten. Stempel vil snart have mulighed for at have åbent indtil klokken 5, hvor man endelig siger pænt godnat.\nPopulær café på Vesterbro


Der var medvind til de danske aktier på årets næstsidste handelsdag. Handlerne kunne skæve til stigninger og aktierekorder i USA i juledagene.\nFredag d. 27. december 2013, kl. 17.21\nDermed var vejen også banet for fremgang i København, hvor det blev til rekorder til Novozymes, DSV og også eliteindekset C20 Cap.\nDet var dog Vestas og FLSmidth, der, efter annoncering af millionordrer fra udlandet, lyste op. Selve C20 Cap-indekset steg 1,1 pct. til 682,89, hvilket bragte årets samlede gevinst op på 31,6 pct.\nFLSmidth, der er eneste eliteaktie, som er faldet i 2013, steg 3,6 pct. til 290,3 kr. Det bringer årets aktiefald ned på 11,3 pct. En ordre på 515 mio. kr. fra den qatarske cementproducent Al Khalij Cement lunede efter et svært år for især FLSmidths mineforretning. Ordren fra Qatar vil bidrage positivt til FLSmidths indtjening frem til midten af 2015.\nOgså Vestas hentede nye ordrer hjem. En bestilling på 117 MW i Jordan mandag blev fulgt op med yderligere fire ordrer på i alt 336 MW i juledagene samt fredag. Hertil kom en rammeaftale, der potentielt kan rumme ekstra ordrer på 568 MW.\n- Efter et par sløje måneder med ordrer i oktober og november sætter december måned rekord med annoncerede ordrer på 1.175 megawatt (1251 efter to yderligere ordrer fredag, red.). Med juleordrerne har Vestas overgået vores estimater for december på 900 MW. Med de mange nye ordrer i december ser vi god mulighed for, at analytikerkorpset må tilbage i regnearkene og løfte estimaterne for vindmølleselskabet, skrev Nordea i en kommentar.\nBanken anbefaler "køb" af Vestas med et kursmål på 178 kr. Vestas sluttede fredag i 159,8 kr. efter en stigning på 1,8 pct.\nBlandt fredagens største vindere var også A.P. Møller - Mærsk. B-aktien steg 2 pct. til årsrekord 58.700 kr. Rederiet fortalte i sit ugentlige nyhedsbrev juleaften, at Maersk Line hæver prisen på containerfragt fra Asien til Europa med 250 dollar per tyvefodscontainer fra den 6. januar. Dermed fortsætter armlægningsøvelsen med afskiberne om rateniveauerne. Raterne faldt 1 pct. til 1511 dollar på Asien til Nordeuropa i denne uge målt på baggrund af SCFI-indekset.\nI gennemsnit lå raterne på Asien-Europa i fjerde kvartal på 1137,5 dollar, hvilket var 5,6 pct. lavere end samme periode sidste år. Det viser beregninger foretaget af Ritzau Finans.\nBlandt bankerne endte Danske Bank og Nordea henholdsvis uændret og 1,1 pct. højere i 124,3 og 71,35 kr. Det placerede dog de to aktier i den tungeste halvdel af C20-feltet. Royal Bank of Canada hævede sine kursmål for begge banker - Nordeas til 74,80 kr. fra 69,91 kr. og Danske Banks til 110 kr. fra 100 kr. Det berettiger uændret til anbefalingen "outperform" af Nordea og "underperform" af Danske Bank.\nNovo Nordisk-aktionærerne kunne glæde sig over en markedsføringstilladelse til blødermedicinen Tretten i USA. Tretten er til behandling af den alvorlige og meget sjældne faktor 13-blødersygdom, der er efterladt med meget få behandlingsmuligheder. Der findes dog blot 108 faktor 13-patienter i USA, så markedet er meget begrænset. Aktien steg 1,1 pct. til 986 kr., men 2013 har langt fra været den danske aktiedarlings bedste år. Fremgangen i år er på bare 7,6 pct., hvilket placerer Novo som nummer tre fra bunden blandt C20-aktierne.\nBlandt fredagens bare to tabere i C20 Cap var nogle af årets bedste aktieinvesteringer - Genmab og Pandora. Genmab faldt 1,2 pct. til 214,9 kr., men er fortsat steget 176 pct. i år, mens Pandora faldt 0,9 pct. og dermed er steget 142 pct. i år. Mest fremgangsrig har Vestas været med stigning på nu over 400 pct.\nLundbeck, der fra og med mandag, ikke længere er medlem af eliteindekset, steg 0,9 pct. til årsrekord 135,5 kr. Selskabet kunne glæde sig over den formelle godkendelse fra EU-kommissionen af selskabets nye antidepressiv Brintellix.


Tao Tantra Massage Til Mænd Solcenter Nørrebro / Kvindefæller Esbjerg\nHvor en mand oftest er maskulin med en indre feminin sekundær side, er kvinder oftest feminine med en maskulin indre og sekundær side. Det er på grund af vores medfødte fysiologi, der er designet med forskellige hormoner og kønsorganer med forskellige funktioner. I visse tilfælde kan en mand være mere feminin og en kvinde mere maskulin, og i de tilfælde bliver dét menneske ofte homoseksuel.\nI Tao benævnes det maskuline som yang og det feminine som yin, og er tilsammen symbolet på altings iboende dualitet, en balance mellem maskulin og feminin. Yin og Yang beskrives med kvaliteter såsom:. I tantra beskrives skabelsen som en maskulin bevidsthed der er kernen bagom manifestationen og det feminine som selve manifestationen.\nDet maskuline er repræsenteret ved guden Shiva, den højeste bevidsthed og det feminine som Shakti, der har form som flere gudinder, energien og kraften. Det er betegnelsen for den øvester af hindu guderne og i tantra, er Shiva symbolet på den højeste bevidsthed, den transcendente Væren det maskuline bag manifestationen det feminine. Enhver sygdom i kroppen og sindet, enhver konflikt, krig mm er et resultat af en ubalance mellem disse to principper. Hvert menneske,relation, samfund og hele verden, vil opnå harmoni når der er balance mellem det maskuline og det feminine.\nTager vi de overordnede universelle principper om maskulinitet fra tao og tantra og overfører dem på dagens mand, kan vi genkende de kvaliteter der definerer en maskulin mand; feks den succesrige, selvsikre forretningsmand, der dynamisk rejser rundt i verden eller den autoritære leder, der er visionær, har overblik over et firmas projekter og uddeler opgaver til medarbejdere. Den maskuline arketype set i historiefortælling, eventyr og film, kan være Kongen, Helten eller Troldmanden.\nDeres maskulinitet udmønter sig forskelligt idet at Kongen har en autoritær lederrolle, Helten har en stærk, uovervindelig og nobel rolle og Troldmanden besidder den vise, intelligente og magiske rolle. Maskulinitet har altså forskellige aspekter, feks.\nDen maskuline mand i den moderne verden, er ikke ligeså tydelig som i de klassiske eventyr. Han er ikke nødvendigvis en heltedådig soldat eller topdirektør i et stort firma. Den maskuline mand kan findes i alle samfundslag indenfor alle fag og områder.\nDen maskuline mand må defineres ud fra hans livsformål og hans måde at leve på. Det er således mere måden han lever på, end det er selve indholdet af hvad han laver.\nDen maskuline mand kan ligeså godt være skraldemand, som skolelærer, racerkører, bankdirektør eller håndværker. Den maskuline mand kan genkendes på hans evne til at leve bevidst, i kontakt med sit hjertes dybeste sandhed og livsformål. Han kender sig selv, mærker sit kald, genkender sine svagheder, tør vedkende sine fejl og nederlag, lever i medfølelse og respekt for alt liv, kan genkende andres frygt og andres sandhed, han er kompromisløs overfor sit formål og med fasthed og kærlighed, guider han sin kvinde og sin familie.\nDet er altid kvindelige massører der giver massage til mænd hos os, da vi arbejder med polariteten mellem det maskuline og det feminine i massagen. Inden massagen starter er der tid til at sidde og snakke lidt og stille spørgsmål. Hvis du ønsker det kan massøren give dig en kort intro til hvordan vi arbejder med energien i tantra og hvad du kan forvente at opleve undervejs. Du tager også et bad for at være helt varm, afslappet og ren inden I starter — vi har sæbe og håndklæder til rådighed. Når I er klar til massagen klæder du dig af og lægger dig på madrassen, og så kommer massøren ind.\nMange mænd tror at de vil have svært ved at undgå udløsning under massagen, men det er en tanke der kommer af at man endnu ikke har lært at beherske den erotiske energi. Det er noget af det vores massører er uddannede i — og de hjælper dig med at lære at beherske energien. Der hvor andre taler om happy ending tror vi på never-ending happiness.\nDen kærlige og nærværende måde som massagen gives på vækker hjertet hos både modtager og giver, og dette giver dig endnu mere ro i hovedet. Massagen er også en enestående mulighed for at slippe ideen om hvilke roller, du skal spille, og hvad du skal gøre for at gøre det rigtige — det er her, du kan lægge arbejdsidentiteten, familierollerne og idealerne til side for en stund og virkelig opleve den rene væren, sanselighed og indre ro, der igen fornyer din maskulinitet og styrke indefra, så du kan handle klart, kraftfuldt og kærligt i din hverdag.\nTo book a massage call or send us an email at info tantra-temple. Vi har tre forskellige pakker, du kan vælge mellem og du kan også vælge om du ønsker at modtage tantramassage af en eller to massører samtidigt 4-håndsmassage.\nDenne pakke giver dig også mulighed for en mere tidløs udforskning af sublim sanselig nydelse, vækkelse af livskraften i hele kroppen og ekstatisk indre glæde der kommer ved at være i kontakt med din indre kilde til kærlighed. Forlæng effekterne af din tantramassage med en afsluttende meditation, dyb yogisk afspænding eller yoga nidra som afslutning på din massage.\nSex massage glostrup polmeet dk\nGratis dansk porno massage flensborg\nFå gratis sex retro kusse\nMassage og escort piger graris porno film\nPorno mor søn tantra massage ålborg\ngruppesex frække nudister\ngræsk escort de


Tredje CC i rækken\nPeugeot introducerede i sin tid konceptet med et stålfoldetag på Peugeot 206 CC. Siden da har de fulgt op på succesen med 207 CC og nu senest 308 CC. Peugeot 206 CC var ved sin introduktion en relativ billig ”sommerbil”, og kvaliteten var dermed også i den billige ende. Da 207 CC kom på banen var kvaliteten langt højere, og det viser sig også at være tilfældet med den nye 308 CC.\nPriserne for den nye og større 308 CC starter ved 400.000,- for den mindste motorversion med 120 hk. For ca. 40.000,- får man turbo på motoren, 30 hk ekstra og mere udstyr. Penge der er givet godt ud.\nI den hvide metallak med perlemorseffekt (ekstraudstyr) fremstå CC’en som en rigtig smuk bil, både som coupé og cabriolet. Linjerne harmonerer flot, og det eneste minus er den lidt tunge bagdel. I kabinen ser sagerne også godt ud – flotte instrumenture med kromkanter, centerkonsol med blank sort ”pianolak”, og en tilpas blød plastfinish på instrumentbordet.\nGrundlæggende er 308 CC ganske flot udstyret, og med det næste trin mangler du ikke noget. Det lidt mere spændende på udstyrslisten er blandt andet 17” alufælge, sportssæder, sportslæderrat, bi-zone klimaanlæg samt LED-belysning ved centerkonsol, pedaler og døre, og ikke mindst en ganske udmærket 6-trins gearkasse.\nSom ekstraudstyr i forbindelse med lædersæder får du det såkaldte "air wave" system med. Igennem nakkestøtten på forsæderne blæses varm luft frem i nakken dig, så du ikke risikerer at få hold i nakken fra den kolde danske sommer luft. Mercedes ”opfandt” systemet, og kalder det ”Air Scarf”. Det er en rigtig god opfindelsen, og virker helt efter hensigten, da luften ofte er kølig på en dansk sommeraften, og så er det rart med varme i nakken.\nDe to motoralternativer som 308 CC leveres med er grundlæggende ens. Det er en 1,6 liters motor med enten 120 hk eller 150 hk. De 30 hk ekstra opnås ved hjælp af en blid turbo, hvilket giver en meget mere veloplagt og kraftig motor. Momentet er hævet fra 160 Nm. til 240 Nm., og nås allerede ved 1.400 o/min i stedet for 4.250 o/min.\nSelvom 308 CC er noget større end lillebror 207 CC, så kan man ikke med god samvittighed kalde 308 for en 4 personers bil. Pladsen ved forsæderne er selvfølgelig upåklagelig, men på bagsædet er pladsmanglen udtalt. At skulle presse fire voksne ned i bilen er muligt, men det bliver nok ikke til den store og afslappende cruisetur.\nFordelen ved ståltaget er selvfølgelig, at du faktisk i denne CC har en bil, som du kan bruge året rundt uden at bekymre dig om en sart eller våd kaleche. Sikkerheden er bedre, og støjen holdes bedre ude med et solidt tag.\nSikkerheden i en cabriolet, med ståltag som med stoftag, har altid været en udfordring for design- og udviklingsafdelingerne, men der sker hele tiden fremskridt, og Peugeot kan nu prale med ”Forspring gennem teknik”.\nHvis bilen i forbindelse med et uheld skulle rulle rundt, skyder to sikkerhedsbøjler ved de bagerste nakkestøtter op, og danner dermed, sammen med forruden, en ”sikkerhedshule”, som beskytterne passagerne, når bilen ender på hovedet.\nDet er hurtigt, at konkludere at den nyeste CC fra Peugeot igen er et skridt i den rigtige retning med hensyn til design og kvalitet. Også selve køreoplevelsen er udmærket med den kvikke motor, et fint gearskifte og en undervogn som klare de fleste opgaver okay. 308 CC er dog en halv tung dame – knap 1.600 kg – så det er noget at holde styr på igennem de snævre sving.


Marienhoffskolen er parat til at modtage 50 nye SFO børn 1. april 2009. Onsdag aften er der informationsmøde om tidlig SFO på skolen.\nMarienhoffskolen får 50 ny SFO børn 1. april 2009 som en konsekvens af Syddjurs Byråds beslutning om at de kommende skoleelever skal snuse til skolemiljøet før de begynder i skole.\nMarienhoffskolen i Ryomgård ruster sig i øjeblikket til at være klar, når der 1. april kommer 50 nye SFO børn til skolen. Syddjurs Byråd har indført tidlig SFO, som betyder, at børnehavebørn starter i skolefritidsordningen fire måneder tidligere end, hvad der hidtil har været normen i Syddjurs Kommune.\nI den tidligere Rosenholm Kommune indførte man ordningen for fem år siden - dog med start 1. maj.\nDer er lavet en aktivitetsplan for de vordende skoleelever, som får en ugedag i naturen i spejderhytten i Pindstrup.\nTidlig SFO-børnene på Marienhoffskolen kommer fra Poppelvejens Børnehave og Ringvejens Børnehave i Ryomgård og MargretheBørnehaven i Pindstrup.\nDer bliver reelt tale om at lave en anden slags børnehave, hvor de børn som starter i skole 1. august 2009 har en hverdag sammen og finder nye kammerater, bliver parate til at gå i skole, bliver parate til at indlære og forstå de sociale regler, der gælder på skolen.\nTidlig SFO er først og fremmest indført, fordi det er et billigere tilbud pr. barn sammenlignet med en børnehaveplads.\nDer var politisk enighed om i Syddjurs Byråd ved indgåelsen af budgetforliget for 2009, at tildelingen pr. barn skulle være 90 procent af det beløb, cirka 44.300 kroner, som børnehaverne får tildelt pr. barn. Et typisk politisk kompromis, idet der var opstillet to muligheder: 100 procent eller 75 procent.\nInformationsmøde 7. januar\nOnsdag 7. januar afholdes der informationsmøde for de forældre, der har børn som skal begynde i tidlig SFO 1. april. Mødet foregår på Marienhoffskolen.\nPå hjemmesiden www.marienhoffskolen.dk er der oprettet en særlig side om tidlig SFO, hvor interesserede kan hente svar og skemaer som er hyperaktuelle i forhold til temaet.\nPubliceret 06 January 2009 14:19


Pædagogik | Vejle Idrætshøjskole\nEr du interesseret i pædagogik?\nInteresserer du dig for menneskelig udvikling? Og for at arbejde med pædagogiske aktiviteter?\nVores bud på fag, hvis du interesserer dig for pædagogik\nFag, der giver inspiration og kompetencer til pædagogiske aktiviteter\nFaget er forbeholdt elever, der i forvejen har været elev et semester på skolen.\nHer vil I lære at planlægge og afvikle projekter og større arrangementer. Vi arbejder med forskellige teambuildingsøvelser; hvad kan de bruges til? Hvordan skal man præsentere dem og hvordan følger man op på dem?\nTeoretisk og praktisk tilgang\nMed dine valg af fag, kan du skabe et forløb på højskole, hvor du får indsigt og viden inden for det pædagogiske felt, samtidig med at du udvikler dine personlige, pædagogiske kompetencer. Du sammensætter selv fagene, hvoraf nogle har en mere teoretisk tilgang, mens du i andre vil opleve en mere praktisk tilgang.\nDu vil få inspiration til pædagogiske aktiviteter inden for idræt, outdoor, teambuilding og musik, og du vil også få chancen for at få erfaring med at undervise eller afvikle sådanne aktiviteter. Desuden vil du få mulighed for at erhverve instruktørbeviser, så du fx har bevis på, at du kan lave forskellige outdoor- og idrætsaktiviteter eller stå for planlægning af idrætsprojekter mm.\nAfklaring og forberedelse til pædagogisk arbejde?\nForløbet giver dig mulighed for at afklare din motivation og forberede dig til et relevant studie eller arbejde inden for det pædagogiske felt.\nKombinér det pædagogiske med idræt\nUdvikling, indsigt og inspiration\nSubscribe to Pædagogik